cyanic-selkie/wikianc huggingface dataset:
ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བྱ་ཚུལ་འགྲེལ་པ་
གསུམ་པ། མདོའི་དོན་ལྷག་མ་ཅུང་ཟད་ཕྱེ་སྟེ་བཤད་པ་ནི།
དང་པོ་སངས་རྒྱས་ལ་སྐྱབས་སུ་འཆིའོ་ཞེས་སོགས་གསུམ་གྱིས་བསྟན་ཅིང་། རྟེན་གྱི་སྟོབས་ཞེས་པ་ནི་སྤྱིར་ནང་པའི་ཆོས་སུ་འགྲོ་བ་ལ་བསམ་པའི་རྟེན་དཀོན་མཆོག་ལ་སྐྱབས་སུ་འགྲོ་བའི་སྐྱབས་འགྲོ་དགོས་ཏེ། སྐྱབས་འགྲོ་ལ་བརྟེན་ནས་དགེ་བ་གང་བྱས་ཀྱང་སྟོབས་ཆེ་ཞིང་། ཁྱད་པར་དུ་སྡིག་པ་སྦྱོང་བའི་ནུས་པ་སྟོབས་ཆེ་བའི་ཕྱིར་དང་། སྐྱབས་འགྲོའི་སྒོ་ནས་ཀྱང་སྡིག་ལྟུང་མང་པོ་ཞིག་སྦྱོང་ནུས་པས། ཐེག་པ་ཆེ་ཆུང་ལ་ཞུགས་མ་ཞུགས་སྤྱིའི་དབང་དུ་བྱས་པའི་ཐོག་མའི་རྟེན་གྱི་སྟོབས་ནི་སྐྱབས་འགྲོ་ཡིན་ནོ། སྟོབས་བཞི་བསྟན་པའི་མདོ་ལས་ཐེག་ཆེན་སེམས་བསྐྱེད་ཀྱང་རྟེན་ཀྱི་སྟོབས་སུ་བཤད་པ་ནི་ཐེག་པ་ཆེན་པིའི་རིགས་ཅན་གྱི་དབང་དུ་མཛད་པ་ཡིན་ཏེ། ཐེག་ཆེན་གྱི་རིགས་ཅན་རྣམས་ཀྱིས་བྱང་ཆུབ་ཏུ་སེམས་བསྐྱེད་དེ། སེམས་བསྐྱེད་ཀྱིས་གཞི་བཟུང་བ་ལ་བརྟེན་ནས་སངས་རྒྱས་ཀྱི་ཆོས་མཐའ་དག་བསྒྲུབ་དགོས་པའི་ཕྱིར་ཐེག་ཆེན་སེམས་བསྐྱེད་རྟེན་ཀྱི་སྟོབས་སུ་བཤད་དོ། དེ་ཡང་གཙོ་བོའི་དབང་དུ་བྱས་ཀྱི། གཞན་དུ་ན་སྐྱབས་འགྲོ་ཁྱད་པར་ཅན་དང་སེམས་བསྐྱེད་གཉིས་ཀའང་ཉེས་པའི་གཉེན་པོ་ཡིན་པའི་ཕྱིར་གཉེན་པོ་ཀུན་ཏུ་སྤྱོད་པའི་སྟོབས་ཀྱང་ཡིན་པར་སྣང་ངོ་། །
2གཉེན་པོ་ཀུན་ཏུ་སྤྱོད་པའི་སྟོབས། གཉིས་པ་གཉེན་པོ་ཀུན་ཏུ་སྤྱོད་པའི་སྟོབས་ལ་སྤྱིར་གོང་ལྟར་མང་ཡང་འདིར་སངས་རྒྱས་སོ་ལྔའི་མཚན་བརྗོད་ཅིང་ཕྱག་འཚལ་བ་སྟེ། སོ་སོའི་མཚན་བརྗོད་པའི་ཕན་ཡོན་རྒྱས་པར་མདོ་ན་མི་གསལ་ཡང་། མན་ངག་ལས་བརྒྱུད་པ་བཞིན་བརྗོད་ན་འདིའི་སྒོ་ནས་སྡིག་ལྟུང་བཤགས་པ་ལ་འཚལ་ལོ་ཞེས་སྙིང་ཐག་པ་ནས་བརྗོད་པའི་ཕན་ཡོན་བསྐལ་པ་ཁྲིའི་སྡིག་པ་མངོན་འགྱུར་བ་འདག་གོ། དེ་བཞིན་དུ་རྡོ་རྗེ་སྙིང་པོས་བསྐལ་པ་ཁྲིའི་སྡིག་པ། རིན་ཆེན་འོད་འཕྲོས་ཀྱང་ཁྲི། ཀླུ་དབང་གི་རྒྱལ་པོས་སྟོང་། དཔའ་བོ་སྡེས་སྟོང་། དཔལ་དགྱེས་ཀྱིས་ཉིས་སྟོང་། རིན་ཆེན་མེས་ཉིས་སྟོང་། རིན་ཆེན་ཟླ་འོད་ཀྱིས་བརྒྱད་སྟོང་། མཐོང་བ་དོན་ཡོད་ཀྱིས་བསྐལ་པ་གཅིག རིན་ཆེན་ཟླ་བས་མཚན་མེད་ལྔའི། དྲི་མ་མེད་པས་ཉེ་བའི་མཚམས་མེད་ལྔའི། དཔལ་བྱིད་གྱིས་ཞེ་སྡང་གིས་ཀུན་ནས་བསླངས་པའི་སྡིག་པ། ཚངས་པས་འདོན་ཆགས་ཀྱིས་ཀུན་ན་བསླངས་པའི་སྡིག་པ། ཚངས་པའི་བྱིན་གྱིས་བསྐལ་པ་ཁྲིའི། ཆུ་ལྷས་བསྐལ་པ་སྟོང་གི ཆུ་ལྷའི་ལྷས་བསྐལ་པ་ལྔ་སྟོང་གི དཔལ་བཟང་གིས་བསྐལ་པ་ལྔ་སྟོང་གི ཙན་དན་དཔལ་གྱིས་བསྐལ་པ་བདུན་གྱི། གཟི་བརྗིད་མཐའ་ཡས་ཀྱིས་བསྐལ་པ་བདུན་གྱི། འོད་དཔལ་གྱིས་ཕན་ཡོན་ཚད་མེད་པ་ཐོབ། མྱ་ངན་མེད་དཔལ་གྱིས་གཏི་མུག་གིས་ཀུན་ནས་བསླངས་པའི་སྡིག་པ། མེ་ཏོག་དཔལ་གྱིས་ལུས་ཀྱི་སྒྲིབ་པ། ཚངས་པའི་འོད་ཟེར་གྱིས་ངག་གི་སྒྲིབ་པ། པདྨའི་འོད་ཟེར་གྱིས་ཡིད་ཀྱི་སྒྲིབ་པ། ནོར་དཔལ་གྱིས་ངག་གི་སྒྲིབ་པ། པདྨའི་འོད་ཟེར་གྱིས་ཡིད་ཀྱི་སྒྲིབ་པ། ནོར་དཔལ་གྱིས་དགེ་འདུན་གྱི་དཀོར་འ་འབགས་པའི། དྲན་པའི་དཔལ་གྱིས་གང་ཟག་ལ་སྐུར་བ་བཏབ་པའི། མཚན་དཔལ་གྱིས་ཕྲག་དོག་གིས་ཀུན་ནས་བསླངས་པའི། དབང་པོའི་ཏོག་གི་རྒྱལ་མཚན་གྱིས་ང་རྒྱལ་གྱིས་ཀུན་ནས་བསླངས་པའི། ཤིན་ཏུ་རྣམ་པར་གནོན་པས་ཕྲ་མའི་ཉེས་པ་ཐམས་ཅད། གཡུལ་ལས་ཤིན་ཏུ་རྣམ་པར་རྒྱལ་བས་ཉོན་མོངས་པ་ཐམས་ཅད། རྣམ་པར་གནོན་པས་གཤེགས་པས་གཞན་ལ་སྡིག་པ་བྱེད་དུ་བཅུག་པའི་ཉེས་པ། ཀུན་ནས་སྣང་བ་བཀོད་པའི་དཔལ་གྱིས་སྡིག་པ་བྱས་པ་ལ་རྗེས་སུ་ཡི་རང་པའི། རིན་ཆེན་པདྨས་ཆོས་སྤོང་གི། རི་དབང་གི་རྒྱལ་པོས་བླ་མ་ལ་སྐུར་བ་བཏབ་ནས་རང་གི་དམ་ཚིག་ཉམས་པའི་སྒྲིབ་པ་ཐམས་ཅད་འདག་པར་གསུངས་སོ། ལན་མང་དུ་བྱས་ན་ངན་སོང་ལས་ཐར་བར་འགྱུར་བ་དང་། ཚེ་རབས་ཀུན་ཏུ་སངས་རྒྱས་དེ་རྣམས་ཀྱིས་རྗེས་སུ་འཛིན་པ་དང་། དེ་དག་གི་ཞིང་དུ་སྐྱེ་བ་སོགས་ཕན་ཡོན་དུ་མ་ཡོད་པས་ཚུལ་འདི་ལ་འབད་པར་རིགས་སོ། ཕྱག་འཚལ་བའི་ཚེ་ལུས་མང་དུ་སྤྲུལ་ནས་ཕྱག་འཚལ་བར་མོས་ན་འགྱུར་ཆེ་བར་བཤད་ཅིང་། དེ་བཞིན་དུ་ངག་གིས་བསྟོད་པ་ལ་ཡང་འདྲའོ། དེ་ཡང་སངས་རྒྱས་ལོ་ལྔ་གཙོ་བོར་བྱས་པ་ཡིན་གྱི། དེ་ཙམ་དུ་མ་ཟད་ཕྱོགས་བཅུའི་སངས་རྒྱས་བྱང་སེམས་སོགས་ལ་ཕྱག་འོས་ཐམས་ཅད་ལ་ཕྱག་འཚལ་བར་མོས་ན་ཕན་ཡོན་ལྷག་པར་ཆེ། ཕྱག་འཚལ་བའི་སྐབས་འདིར་མཆོད་འབུལ་ཤུགས་ལ་བསྟན་ཞེས་བཤད་དེ་ཡན་ལག་བདུན་པ་ཚང་བའི་དབང་དུ་མཛད་པའོ།
3.1) དང་པོ་སྡིག་ལྟུང་བཤགས་པའི་ཡུལ་ལ་དབང་པོ་མཛད་པར་གོསལ་བ་ནི།
དེ་དག་ལ་སོགས་པ་ཞེས་པ་ནས། དགོངས་སུ་གསོལ་ཞེས་པས་དབང་པོ་མཛད་པའི་དགོངས་གསོལ་བསྟན་ཏེ། དུས་གསུམ་གྱི་སངས་རྒྱས་ཐམས་ཅད་ལ་དམིགས་པ་ཡང་ཡིན་མོད། ཇི་སྙེད་ཅིག་བཞུགས་ཏེ་འཚོ་ཞིང་བཞེས་ཞེས་པ་ནི་གཙོ་བོ་ད་ལྟར་བཞུགས་པའི་སངས་རྒྱས་ཀྱི་དབང་དུ་མཛད་པར་མངོན་ལ། ཁ་ཅིག་ཇི་སྙེད་ཅིག་བཞུགས་ཞེས་པས་ཆོས་སྐུ་ཐོབ་པ་དང་། འཚོ་ཞིང་ཞེས་པས་ལོངས་སྐུ་ཐོབ་པ་དང་། བཞེས་ཞེས་པར་སྤྲུལ་སྐུ་ཐོབ་པ་ད་ལྟར་གྱི་སངས་རྒྱས་བསྟན་ཞེས་འཆད་ཀྱང་ཚིག་དོན་དང་འབྱོར་དཀའ་སྙམ།
3.2) གཉིས་པ་བཤགས་བྱའི་སྡིག་པ་ངོས་བཟུང་བ་ལ་གཉིས།
སྤྱར་བསྟན་པ་དང་། བྱེ་བྲག་ཏུ་བཤད་པའོ།
3.2.1) དང་པོ་སྤྱིར་བསྟན་པ་ནི།
བདག་གི་སྐྱེ་བ་འདི་དང་ཞེས་པ་ནས། བགྱིད་པ་ལ་རྗེས་སུ་ཡི་རང་བའམ་ཞེས་པའི་བར་ཏེ། བདག་གི་སྐྱེ་བ་འདི་དང་། སྐྱེ་བ་ཐོག་མའི་ཐ་མ་མ་མཆིས་པ་ཞེས་པ་ནི་འཁོར་བའི་ཐོག་མ་འདི་ནས་གསར་དུ་བྱུང་ཞེས་ངོས་བཟུང་མི་ནུས་པས། འཁོར་བའི་ཐོག་མའི་མཐའ་མེད་པའོ། དེ་ནས་བཟུང་སྟེ་ད་ལྟའི་བར་གྱི་སྐྱེ་བ་གཅིག་གཉིས་ཙམ་མ་ཡིན་པར་སྐྱེ་བ་ཐམས་ཅད་དུ་སྡིག་པའི་ལས་རང་གིས་བགྱིས་པ་དང་། གཞན་ལ་བགྱིད་དུ་བཅུག་པ་དང་། གཞན་གྱིས་སྡིག་པ་བགྱིས་པ་ལ་རྗེས་སུ་ཡི་རང་ཞིང་དགའ་བའམ་ཞེས་པ་ནི་མདོར་བསྟན་པ་སྟེ། འམ་ཞེས་པ་ནི་ཐམས་ཅད་བྱེད་པའི་ངེས་པ་མེད་པས་དེ་རྣམས་གང་རུང་ཞིག་བྱས་པའི་སྡིག་པ་བསྒྲགས་པའོ།
3.2.2) གཉིས་པ་བྱེ་བྲག་ཏུ་རྒྱས་པར་བཤད་པ་ལ་གསུམ།
དཀོན་མཆོག་གི་དཀོར་འཕྲོག་པ་དང་། མཚམས་མེད་ཀྱི་ལས་དང་། མི་དགེ་བ་བཅུའི་སྡིག་པ་བཤགས་པའོ།
3.2.2.1) དང་པོ་དཀོན་མཆོག་གི་དཀོར་འཕྲོག་པ་ནི།
མཆོད་རྟེན་གྱི་དཀོར་རམ་ནས། འཕྲོག་པ་ལ་རྗེས་སུ་ཡི་རང་བའམ་ཞེས་པའི་བར་ཏེ། མཆོད་རྟེན་ནི་ད་ལྟ་མཆོད་རྟེན་དུ་གྲགས་པ་དང་དེ་ཙམ་མིན་གྱི། མཆོད་པའི་རྟེན་དུ་གྱུར་བའི་སངས་རྒྱས་ཀྱི་སྐུ་གསུང་ཐུགས་ཀྱི་རྟེན་ཐམས་ཅད་དོ། དཀོར་ཞེས་པ་ནི་ནོར་རྫས་སྤྱིའི་མིང་ཡིན་ཀྱང་། འདིར་རྟེན་ལ་མཆོད་པའི་ཡོ་བྱད་མཆོད་རྫས་དངོས་སུ་ཕུལ་བ་དང་། འབུལ་བའི་ཆེད་དུ་བསྒྲུབས་པ་སྟེ། དེ་རྣམས་རང་གིས་འཕྲོག་པ་དང་། གཞན་ལ་འཕྲོག་ཏུ་བཅུག་པ་དང་། འཕྲོག་པ་ལ་རྗེས་སུ་ཡི་རང་བར་བྱས་པའི་མི་དགེ་བ་དང་། དེ་བཞིན་དུ་དགེ་སློང་བཞི་ཡན་འདུས་ནས་རྒྱུན་དུ་བཞུགས་པའི་དགེ་འདུན་དང་། ཕྱོགས་བཞིའམ་བཅུ་ན་བཞུགས་པའི་དགེ་འདུན་ཀྱི་དཀོར་འཕྲོག་པ་སོགས་ཀྱི་ཉེས་པའོ། སྤྱིར་འཕགས་པའི་གང་ཟག་ཐམས་ཅད་དང་། ལམ་ཞུགས་ཀྱི་སོ་སྐྱེ་རེ་རེ་ལའང་དགེ་འདུན་ཞེས་བྱར་རུང་ཡང་། འདིར་ནི་འདུལ་བ་ནས་འབྱུང་བ་ལྟར་དགེ་སློང་བཞི་ཡན་འདུས་པ་ལ་དགེ་འདུན་དང་། གསུམ་མད་ལ་གང་ཟག་ཞེས་ཐ་སྙད་མཛད་པ་དང་བསྟུན་པར་མངོན་ཏེ། དགེ་འདུན་དང་ཕྱོགས་བཞིའམ་བཅུའི་དགེ་འདུན་སོ་སོར་མཛད་པའི་ཕྱིར་དང་། སྟོན་པ་བཞུགས་པའི་དངོས་ཀྱི་འཁོར་ལ་ཉན་ཐོས་ཀྱི་དགེ་འདུན་གཙོ་ཆེ་བའི་ཕྱིར་རོ། ། འདིའི་གཞུང་ཁ་ཅིག་ཏུ་ཕྱོགས་བཞི་ཞེས་པ་ནི་ཤར་དང་ཤར་ལྷོ་སོགས་ཕྱོགས་དང་མཚམས་གཉིས་གཉིས་གཅིག་ཏུ་བསྡུས་པའོ། ཕྱོགས་བཅུའི་དགེ་འདུན་གྱི་ཞེས་པའི་བརྒྱད་ནི་ཕྱོགས་མཚམས་བརྒྱད་ནས་བྱོན་པའམ་བཞུགས་པ་དང་སྟེང་འོག་ནས་བྱོན་པ་ནི་རྫུ་འཕྲུལ་གྱིས་བྱོན་པ་སྟེ་སངས་རྒྱས་ཀྱི་འཁོར་དུ་ཕྱོགས་བཅུའི་དགེ་འདུན་ཡོད་པ་ལ་དགོངས་པར་བྱ་དགོས་སོ། འདིར་འཕྲོགས་ཅེས་པ་བརྐུས་པ་དང་འཕྲོག་པ་གཉིས་ལ་སྦྱོར་ཞིང་། ཕྱི་མ་ནི་ཉེས་པ་ལྷག་པར་ཆེ་བས་རང་མིང་གིས་སྨོས་པའོ། དེ་ཡང་གནང་བ་མེད་པར་རང་དགར་དེ་དག་གི་དཀོར་ལ་ལོངས་སྤྱོད་མི་རུང་པའི་དོན་ཡིན་གྱི། གནང་བ་ཞུས་ཏེ་བྱིན་ན་ནི་ཉེས་པ་མདེ་དོ།
3.2.2.2) མཚམས་མེད་ཀྱི་ལས་ནི
མཚམས་མ་མཆིས་པ་ལྔའི་ལས་བགྱིས་པ་དང་ཞེས་སོགས་ཏེ། དེ་བཞིན་གཤེགས་པའི་སྐུ་ལ་ངན་སེམས་ཀྱི་ཁྲག་ཕྱུང་བ་དང་། དགེ་འདུན་གྱི་དབྱེད་བྱས་པ་དང་། དགྲ་བཅོམ་པ་བསད་པ་དང་། ཕ་དང་མ་བསད་པའི་མཚམས་མེད་ཀྱི་ལས་གཉིས་ཏེ་ལྔའོ། དེ་བཞིན་གཤེགས་པ་ལ་ངན་སེམས་ཀྱི་ཁྲག་ཕྱུང་བ་ནི། དེ་བཞིན་གཤེགས་པ་དཀྲོང་མི་ནུས་པ་བཞིན་དུ་དཀྲོང་བའི་སྦྱོར་བ་བྱེད་པ་ཡིན་ལ། དགེ་འདུན་གྱི་དབྱེན་ཞེས་པ་ནི་འདུལ་བ་ནས་འབྱུང་བ་ལྟར་དགེ་སློང་ཕན་ཚུན་བཞི་བཞི་སྟེ་བརྒྱད་ཀྱི་བར་དུ་དབྱེན་བྱས་ནས་ཕྱེ་བ་སྟེ། གཞན་དུ་ན་གང་ཟག་གི་བར་དུ་དབྱེན་བྱས་པར་འགྱུར་ཞིང་། འདི་ཡང་འདུལ་མངོན་དང་བསྟུན་པར་གསལ་ལོ། དེ་རང་གིས་བགྱིས་པ་སོགས་ནི་སྔར་བཞིན་ནོ། ། མཚམས་མེད་པ་ཞེས་པའི་སྒྲ་དོན་ནི། ཁ་ཅིག་ལས་དེ་བྱས་པའི་ཕྱི་མ་སྐྱེ་བ་གཞན་གྱི་བར་མ་ཆོད་པར་མནར་མེད་དུ་སྐྱེ་བའི་དོན་ཡིན་ཞེས་གསུངས་ཤིང་། འགའ་ཞིག་ཏུ་རྣམ་སྨིན་སྡུག་བསྔལ་རྒྱ་ཆེ་བའི་མཚམས་འཛིན་མི་ནུས་པའོ་ཞེས་ཀྱང་བཤད་དོ།
3.2.2.3) གསུམ་པ་མི་དགེ་བ་བཅུའི་སྡིག་པ་བཤགས་པ་ནི།
མི་དགེ་བ་བཅུའི་ལས་ཞེས་སོགས་ཏེ། སྲོག་གཅོད་པ་སོགས་ལུས་ཀྱི་མི་དགེ་བའི་ལས་གསུམ་དང་། བརྫུན་དུ་སྨྲ་བ་ལ་སོགས་པ་ངག་གི་མི་དགེ་བའི་ལས་བཞི་དང་། བརྣབ་སེམས་ལ་སོགས་པ་ཡིན་ཀྱི་མི་དགེ་བའི་ལས་གསུམ་སྟེ་བཅུའོ། དེ་རྣམས་རང་གིས་ཡང་དག་པར་ཏེ་ཇི་ལྟ་བཞིན་བླང་ནས་ཞུགས་པ་དང་། གཞན་ལ་འཇུག་ཏུ་བཅུག་པ་དང་། འཇུག་པ་ལ་རྗེས་སུ་ཡི་རང་བར་བྱས་པའི་སྡིག་པ་སྟེ། འམ་ནི་གདམ་ཁ་ཅན་ཏེ་ཐམས་ཅད་དམ་གང་རུང་ངོ་། ཉེས་པ་འདི་རྣམས་གང་རུང་བྱས་པ་མི་སྦེད་པར་སྐྱབས་གནས་རྣམས་ཀྱི་དྲུང་དུ་བསྒྲགས་པའོ། ཉེས་པ་འདི་ལྟར་འགྱོད་སེམས་ཀྱིས་བསྒྲགས་པ་ནི་ཉེས་པ་དེ་འདགས་པའི་རྐྱེན་དུ་འགྱུར་བ་ཡིན་གྱི། ཉེས་པ་བྱས་ནས་ཁྲེལ་མེད་ཀྱི་བསམ་པས་ངོམས་པའི་སྒོ་ནས་གཞན་ལ་སྒྲོགས་པ་ནི་ཉེས་པ་ལྷག་པར་འཕེལ་བར་འགྱུར་བའི་རྐྱེན་ཡིན་པས་ཁྱད་པར་བྱེད་པར་བྱའོ།
གསུམ་པ་སྡིག་ལྟུང་ཇི་ལྟར་བཤགས་པ་ནི། ལས་ཀྱི་སྒྲིབ་པ་གང་གིས་བསྒྲིབས་ནས། ཞེས་པ་ནས། མི་སྦེད་དོ་ཞེས་པའི་བར་ཏེ། དེ་ཡང་གོང་དུ་སྨོས་པའི་སྡིག་པའི་ལམ་དེ་དག་ལས། ལས་ཀྱི་སྒྲིབ་པ་གང་གིས་བསྒྲིབས་པའི་དབང་གིས་བདག་སེམས་ཅན་དམྱལ་བ་སོགས་ངན་སོང་གསུམ་དུ་འཆི་བ་སྟེ་འགྲོ་བའམ། ཆོས་མ་དར་བའི་ཡུལ་མཐའ་ཁོབ་དང་། ཀླ་ཀློ་གླེན་ལྐུགས་དང་། ཆོས་སྒྲུབ་པའི་སྐལ་བ་མེད་པའི་ལྷ་ཚེ་རིང་པོ་རྣམས་དང་། མི་ཡིན་ཀྱང་དབང་པོ་མ་ཚང་བ་དང་། ལས་འབྲས་ལ་སྐུར་བ་འདེབས་པའི་ལོག་ལྟ་ཅན་དང་། སངས་རྒྱས་འབྱུང་བ་ལ་མཉེས་པར་མི་བགྱིད་པར་འགྱུར་བར་སྐྱེ་བ་སྟེ། མདོར་ན་མི་ཁོམ་པ་བརྒྱད་དུ་སྐྱེ་བར་འགྱུར་བའི་ལས་ཀྱི་སྒྲིབ་པ་དེ་དག་ཐམས་ཅད་ནི་སངས་རྒྱས་དེ་རྣམས་ཀྱི་སྤྱན་སྔར་ཏེ་དྲུང་དུ་མི་སྦེད་པར་ངག་གིས་བརྗོད་པའི་སྒོ་ནས་མཐོལ་ལོ། ཡིན་འགྱོད་པའི་སྒོ་ནས་འཆགས་སོ། མི་འཆབ་བོ། མི་སྦེད་དོ་ཞེས་པ་ནི་དེ་གཉིས་མིང་གི་རྣམ་གྲངས་སུ་བྱས་ཀྱང་མི་འགལ་ཞིང་། སྔོན་མ་ནི་ཉེས་པ་མི་གསང་བ་དང་། ཕྱི་མ་ནི་ཤེས་བཞིན་དུ་མི་སྦེད་པའོ། སངས་རྒྱས་བཅོམ་ལྡན་འདས་དེ་རྣམས་ཀྱིས་སྤྱིར་ཤེས་བྱ་ཐམས་ཅད་མངོན་སུམ་དུ་གཟིགས་ཤིང་། ཁྱད་པར་དུ་ལས་དཀར་ནག་འབྲས་བུ་དང་བཅས་པ་ཕྲ་ཞིང་ཕྲ་བ་ཐམས་ཅད་ཇོ་ལྟ་བ་བཞིན་གཟིགས་པའི་ཡེ་ཤེས་དང་ལྡན་པར་གྱུར་བ། དེ་ཡང་མིག་གིས་གཟུགས་གསལ་བར་མཐོང་བ་ལྟར་མངོན་སུམ་དུ་གཟིགས་པས་སྤྱན་དུ་གྱུར་པ། དགེ་མི་དགེའི་ལེགས་ཉེས་ཇི་ལྟ་བ་བཞིན་རང་གིས་མཁྱེན་ཅིང་གཞན་གྱིས་དྲི་བའི་དཔང་པོར་འོས་པས་དཔང་དུ་གྱུར་བ། བླང་དོར་གྱི་གནས་ཇི་ལྟར་བསྟན་པ་བཞིན་འབྱུང་བའི་མི་བསླུ་བ་ཡིན་པས་ཚད་མར་གྱུར་པ། མཁྱེན་པའི་ཡེ་ཤེས་ཀྱིས་ཆོས་རྣམས་མངོན་སུམ་དུ་གཟིགས་པའི་སངས་རྒྱས་དེ་རྣམས་ཀྱི་དྲུང་དུ་བཤགས་པར་བྱའོ་ཞེས་སོ། །
བཞི་པ་ལས་སླར་ལྡོག་པའི་སྟོབས།
བཞི་པ་ཉེས་པ་ལས་སླར་ལྡོག་པའི་སྟོབས་ནི། སླན་ཆད་ཀྱང་གཅོད་ཅིང་སྡོམ་པར་བགྱིད་ལགས་སོ་ཞེས་པ་སྟེ། སྔར་སྡིག་པའི་ལས་རྣམས་འགྱོད་སེམས་སྐྱེས་པའི་སྒོ་ནས་བཤགས་པར་མ་ཟད། ད་སླད་ཆད་དམ་ཕྱིན་ཆད་ཀྱང་དེ་བྱེད་པའི་འཕྲོ་གཅོད་ཅིང་ཡིན་ཀྱིས་སྡོམ་པར་བགྱིད་ལགས་སོ་ཞེས་པའོ། །
གཉིས་པ་དགེ་བ་བསྔོ་ཚུལ་ལ་གསུམ། དཔང་གསོལ་དང་། བསྔོ་བྱའི་དགེ་རྩ་ངོས་བཟུང་བ་དང་། ཇི་ལྟར་བསྔོ་བའི་ཚུལ་ལོ།
ཕོ་བའི་བདེ་སྲུང་ཤེས་བྱ་
སྤྱིར་ན་ཟས་གང་སྐོམ་གང་ཡིན་རུང་ངེས་པར་དུ་ཕོ་བ་བརྒྱུད་ནས་འཇུ་ཞིང་ལུས་ཀྱི་ཟུངས་སུ་གྱུར་བ་ཡིན་པས།ཕོ་བ་བདེ་སྲུང་ལེགས་པོ་བྱེད་རྒྱུ་ནི་ཤིན་ཏུ་གལ་ཆེ།དེ་ཡང་ཕོ་བ་བདེ་སྲུང་བཟང་བོ་བྱེད་དགོས་ན་ཐོག་མར་ངེས་པར་དུ་ཕོ་བའི་མེ་དྲོད་སྲུང་སྐྱོབ་བྱེད་དགོས།
ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བྱ་ཚུལ་འགྲེལ་པ་
4.1.1) དང་པོ་དཔང་གསོལ་ནི།
སངས་རྒྱས་བཅོམ་ལྡན་འདས་དེ་དག་ཐམས་ཅད་བདག་ལ་དགོངས་སུ་གསོལ་ཞེས་པའོ།
===4.1.2) གཉིས་པ་བསྔོ་བྱའི་དགེ་རྩ་ངོས་བཟུང་བ་ནི།
བདག་གི་སྐྱེ་བ་འདི་དང་ཞེས་པ་ནས་གང་ལགས་པ་ཞེས་པའི་བར་ཏེ། གོང་དུ་འཁོར་བའི་སྐྱེ་གནས་ཐམས་ཅད་དུ་ཞེས་འབྱུང་ཞིང་། འདིར་སྐྱེ་གནས་གཞན་དག་ཏུ་གསུངས་ལ། དེའི་ཁྱད་པར་ནི་སྡིག་པའི་ལས་སྐྱེ་བ་ཐམས་ཅད་དམ་མང་པོར་བགྱིས་ཤིང་། འོན་ཀྱང་སྐྱེ་བ་འགའ་ཞིག་ལ་ནི་དགེ་བའི་ལས་ཕྲན་ཆགས་བགྱིས་པ་སྲིད་པས་དེའི་ཁྱད་པར་རོ། དེས་ན་ཚེ་རབས་གཞན་འགའ་ཞིག་ཏུ་ཡར་མན་གྱི་མགྲོན་ལ་སྦྱིན་པ་རྒྱ་ཆེན་པོ་བྱས་པར་ཡོད་ན་ལྟ་ཅི། ཐ་ན་དུད་འགྲོའི་སྐྱེ་གནས་སུ་སྐྱེས་པའི་བྱ་དང་རིག་དྭགས་སོགས་ལའང་ཟས་མང་པོ་མ་ཟད། ཟས་ཁམ་གཅིག་ཙམ་བསྩལ་བ་སྟེ་བྱིད་པའི་དགེ་བའི་རྩ་བ་གང་ལགས་པ་སྟེ་གང་ཡིན་པ་དང་། རང་གིས་མི་དགེ་བཅུ་སོགས་པ་སྤོང་བའི་ཚུལ་ཁྲིམས་བསྲུངས་པའི་དགེ་བ་དང་། རབ་ཏུ་བྱུང་ནས་ཚངས་པར་སྤྱོད་པའི་དགེ་བ་དང་། སེམས་ཅན་གཞན་ལ་ཆོས་བསྟན་པ་སོགས་ཀྱི་སྒོ་ནས་རྒྱུ་སྨིན་པར་བྱས་པའི་དགེ་བ་དང་། རང་ཉིད་ཀྱིས་བྱང་ཆུབ་ཏུ་སེམས་བསྐྱེད་པའི་དགེ་བ་དང་། སེམས་དེའི་སྒོ་ནས་བླ་ན་མེད་པའི་སངས་རྒྱས་ཀྱི་ཡེ་ཤེས་ཐོབ་པའི་ཆེད་དུ་བསགས་པའི་ཕྱིན་དྲུག་སོགས་ཀྱི་དགེ་བའི་རྩ་བ་སྤྱི་དང་ཤེས་རབ་ཀྱི་བསླབ་པའི་དགེ་རྩ་གང་ལགས་པ་ཞེས་པ་ནི་བསྔོ་བྱའི་དགེ་རྩ་བསྟན་པའོ། ཁ་ཅིག་ཚངས་པར་སྤྱོད་པ་བཟོད་པ་དང་། སེམས་ཅན་སྨིན་པ་བརྩོན་འགྲུས་དང་། བྱང་ཆུབ་ཏུ་སེམས་བསྐྱེད་པ་བསམ་གཏན་དང་། བླ་ན་མེད་པའི་ཡེ་ཤེས་ཀྱི་དགེ་རྩ་ཤེས་རབ་ལ་སྦྱར་བའང་སྣང་ངོ་། །
ཕོ་བའི་བདེ་སྲུང་ཤེས་བྱ་
ཕོ་བའི་མེ་དྲོད་ཟེར་བ་དེ་གང་ཡིན།
ཕོ་བའི་མེ་དྲོད་ཟེར་བ་ནི་ང་ཚོས་རྒྱུན་པར་ཟས་སྐོམ་གང་ཞིག་ཟོས་པ་འཇུ་བ་དང་དྭངས་སྙིསག་འབྱེད་པ་སོགས་ཀྱི་ནུས་དེ་ལ་ཟེར་ཞིང་།ཕོ་བའི་མེ་དྲོད་དེས་རྒྱུན་དུ་ཟས་སྐོམ་རྣམས་འཇུ་ཞིང་དྭངས་སྙིགས་འབྱེད་པ་སོགས་ཀྱི་ལས་སྣོན་བྱས་ཏེ་དྭངས་མ་རྣམས་ལུས་ཟུངས་ཀྱི་གནས་སུ་འགྲོ་རུ་བཅུག་ནས་ལུས་སྟོབས་རྒྱས་ཤིང་འཕེལ་དུ་འཇུག་པ་དང་།སྙིགས་མ་རྣམས་བཙོག་པ་དང་གཅིན་པར་གྱུར་ནས་ཐུར་དུ་འགྲོ་རུ་འཇུག་པ།ཟས་སྐོམ་དྭངས་སྙིགས་མ་འབྱེད་པར་གང་བྱུང་དུ་མི་གཏོང་བ་སོགས་ཀྱི་བྱ་བ་བྱེད་ཀྱིན་ཡོད།གལ་ཏེ་ཕོ་བའི་མེ་དྲོད་ཞན་པོ་ཡིན་ན་ཟས་སྐོམ་གང་ཞིག་ཟོས་བ་དང་འཐུང་ནའང་འཇུ་མི་ཐུབ་པར་ཡར་སྐྱུགས་པ་དང་མར་བཤལ་བ།ཡང་ན་བཤལ་སྐྱུགས་མི་ཐུབ་པར་སྦོས་རྒྱངས་བྱེད་པ་སོགས་བྱས་ནས་ལུས་སྟོབས་ཉམས་འགྲོ་བ་དང་ལྷག་པར་དུ་དྭངས་མའི་གནས་སུ་སྙིགས་མ་ཤོར་ན་ཁྲག་ལ་སོགས་པའི་ལུས་ཟུངས་ཀྱི་སྤུས་ཚད་ཞན་པར་གྱུར་ནས་ཕོ་བ་སྨུག་པོའི་ནད་དང་འབྲས་སྐྲན་སོགས་ཀྱི་ནད་མང་པོ་བསྐྱེད་སྲིད་པས།ཕོ་བའི་མེ་དྲོད་ཟེར་བ་དེ་ནི་ལུས་སྟོབས་རྒྱས་པ་དང་ལུས་ཁམས་བདེ་ཐང་དུ་གནས་པའི་རྒྱུ་རྐྱེན་གཙོ་བོ་ཞིག་ཡིན་སྟབས།དུས་ནམ་ཡང་ཟས་སྐོམ་འཇུ་བདེ་བ་དང་སྤྱོད་ལམ་དྲོ་བ་བསྟེན་པ་མ་ཟད།རྒྱུན་དུ་ཕོ་བའི་མེ་དྲོད་སྲུང་སྐྱོབ་བྱེད་པའི་སྨན་སེ་འབྲུ་བཞི་བའམ་ཡང་ན་སེ་འབྲུ་ལྔ་བ་བཏང་ན་ལུས་ཀྱི་སྟོབས་དང་གཟི་མདངས་རྒྱས་ཐུབ་ལ་ཕོ་བའི་ནད་གཞི་ཡང་སྔོན་འགོག་བྱེད་ཐུབ།
ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བྱ་ཚུལ་འགྲེལ་པ་
4.1.1) དང་པོ་དཔང་གསོལ་ནི།
===4.1.3) གསུམ་པ་དགེ་རྩ་ཇི་ལྟར་བསྔོ་བ་ལ་གཉིས་ལས།
ཕོ་བའི་བདེ་སྲུང་ཤེས་བྱ་
ཟས་སྐོམ་གདམ་གསེས་བྱེད་སྟངས།
དེང་སྐབས་མི་རྣམས་ཀྱི་འཚོ་བའི་ཆུ་ཚད་ཇེ་མཐོར་སོང་ནས་ཟས་རིགས་ལ་ཆ་བཞག་ན་འབྲུའི་རིགས་དང་ཤའི་རིགས།སྣུམ་གྱི་རིགས།མངར་ཆའི་རིགས།སྔོ་ཚོད་ཀྱི་རིགས་རྣམ་གྲངས་ཧ་ཅང་མང་པོ་ཡོད་པ་དེ་དག་ལ་བྲོ་བ་དང་རང་བཞིན་མི་འདྲ་བ་རེ་ཡོད་པ་མ་ཟད།ནུས་པ་ཡང་མི་འདྲ་བ་རེ་ཡོད།དེར་བརྟེན་ང་ཚོས་རྒྱུན་དུ་ཟས་རིགས་སོ་སོའི་རང་བཞིན་དང་ནུས་པ་ཁོང་དུ་ཆུད་པ་བྱས་ནས་ལུས་ཁམས་ལ་འཕྲོད་པ་དང་བཅུད་ལྡན་པ།འཇུ་བདེ་བ་བཅས་ཀྱི་ཟས་སྐོམ་མང་ཙམ་ཟ་བ་དང་།ལུས་ཁམས་ལ་མི་འཕྲོད་པའི་ཟས་སྐོམ་དང་འཇུ་མི་བདེ་བའི་ཟས་སྐོམ།ཡང་ན་ཕོག་དུག་ཡོད་པའི་ཟས་སྐོམ་སྟེ་དཔེར་ན་ཆང་རག་དང་ལ་ཅོ་སོགས་ཉུང་ཙམ་ཟ་བ་དང་།ལྷག་པར་དུ་ཟས་སྐོམ་རྙིང་བ་དང་རུལ་བ།བཙོག་པ།མ་ཚོས་པ།རྗེན་པ།ནད་བྱུང་ནས་ཤི་བའི་ཕྱུགས་རིགས་ཀྱི་ཤ་སོགས་དེ་བས་ཟ་མི་རུང་།གལ་ཏེ་ཁ་ཟས་ཟ་སྟངས་ལ་དོ་སྣང་མ་བྱས་པར་གང་བྱུང་དུ་ཟོས་པ་ཡིན་ན་ཕོ་བའི་མེ་དྲོད་ཀྱི་ནུས་པ་ཉམས་ནས་ལུས་སྟོབས་ཇེ་ཞན་དུ་འགྲོ་བ་དང་ནད་འགོག་པའི་ནུས་པ་ཇེ་ཞན་དུ་འགྲོ་བ།མ་ཞུ་བའི་ཕོ་བའི་ནད་སོགས་ནད་མང་པོ་སློང་བ་མ་ཟད།ཐ་ན་ཟས་དུག་ཕོག་པ་སོགས་ཀྱི་སྣང་ཚུལ་ཡང་འབྱུང་སྲིད།
ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བྱ་ཚུལ་འགྲེལ་པ་
4.1.1) དང་པོ་དཔང་གསོལ་ནི།
དང་པོ་ནི། དེ་དག་ཐམས་ཅད་གཅིག་ཏུ་བསྡུས་ཤིང་ཞེས་པ་ནས། བྱང་ཆུབ་ཏུ་ཡོངས་སུ་བསྔོ་བར་བགྱིའོ། ཞེས་པའི་བར་ཏེ། གོང་དུ་སྨོས་པའི་དགེ་བ་དེ་དག་ལ་སོགས་པ་དུས་གསུམ་དུ་བསགས་པའི་དགེ་རྩ་རྣམས་ཕྱོགས་གཅིག་ཏུ་བསྡུས་ཤིང་བཟླུམས་ཏེ་བསྡོམས་ནས་བསྔོའོ། བསྡུས་པ་བཟླུམས་པ་བསྡོམས་པ་གསུམ་དོན་འདྲ་བར་སྣང་ཡང་། རྒྱ་གར་ཀྱི་འགྲེལ་པ་གསུམ་གྱི་གཅིག་ལས། དགེ་བ་སོ་སོ་བ་རྣམས་གཅིག་ཏུ་བྱས་པས་ན་བསྡུས་པ། འདྲེས་པར་བྱས་པས་ན་་བཟླུམས་པ། མི་ཕྱེད་པར་བྱས་པས་ན་བསྡོམས་པའོ་ཞེས་བཤད་ལ། གཅིག་ལས་ནི། བསྡུས་པ་་ནི་རང་གི་ངོ་བོའི་སྒོ་ནས། བཟླུམས་པ་ནི་བྱ་བའི་སྒོ་ནས། བསྡོམས་པ་ནི་ནུས་པའི་སྒོ་ནས་སོ་ཞེས་གསུངས། གཅིག་ལས་ནི། ཚེ་འདིའི་ཆེད་དུ་མ་བསྔོས་པས་བསྡུས་པ། ཕྱི་མའི་ཕུན་ཚོགས་ཀྱི་ཆེད་དུ་མ་བསྔོས་པས་བཟླུམས་པ། ཉན་རང་གི་སར་མ་བསྔོས་པས་བསྡོམས་པའོ་ཞེས་བཤད། བོད་འགྲེལ་ཞིག་ལས། རང་གི་དགེ་རྩ་རྣམས་ཕྱོགས་གཅིག་ཏུ་བསྡུས་པ་དང་། གཞན་གྱི་དགེ་རྩ་རྣམས་ཕྱོགས་གཅིག་ཏུ་བཟླུམས་པ་དང་། རང་གཞན་གཉིས་ཀའི་དགེ་རྩ་རྣམས་ཕྱོགས་གཅིག་ཏུ་བསྡོམས་ནས་རྫོགས་བྱང་དུ་བསྔོ་བའི་དོན་དུ་བཤད་དོ། གང་དུ་བསྔོ་བ་ནི་བླ་ན་སྟེ་དེའི་ལྟག་གམ་སྟེང་ན་གཞན་མ་མཆིས་པ་དང་། དེའི་གོང་ན་ཁྱད་པར་དུ་འཕགས་པ་གཞན་མ་མཆིས་པ་དང་། གོང་མ་ཉན་རང་རྣམས་ཀྱི་ཡང་གོང་མ་མཆོག་ཏུ་གྱུར་པ་དང་། བླ་མ་བྱང་སེམས་རྣམས་ཀྱི་ཡང་བླ་མ་སངས་རྒྱས་སུ་འགྱུར་བའི་བསམ་པས་ཡོངས་སུ་བསྔོ་བའི་ཚུལ་གྱིས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་བསྔོ་བར་བགྱིའོ། ཞེས་པ་སྟེ། སེམས་བསྐྱེད་དང་ལྟ་བ་རྣམ་དག་གིས་ཟིན་པའི་སྒོ་ནས་སེམས་ཅན་ཐམས་ཅད་ཀྱི་དོན་དུ་སངས་རྒྱས་ཀྱིས་སར་བསྔོ་བ་རྣམས་ནི་བསྔོ་བ་བླ་ན་མེད་པར་འགྱུར་ཏེ། བསྔོ་ཚུལ་གྱི་སྒོ་ནས་བཞག་པ་དང་། བསྔོ་ཡུལ་གྱི་སྒོ་ནས་བཞག་པ་གཉིས་སོ། མཁས་པ་ཁ་ཅིག་བླ་ན་མཆིས་པས་གཟུགས་སྐུ་དང་། གོན་ན་མ་མཆིས་པས་ཆོས་སྐུ་བསྟན་ཞེས་བཤད་པ་ལྟར་ནའང་དེ་གཉིས་སུ་བསྔོ་བ་ལ་སྦྱོར་རྒྱུ་ཡིན་ནོ། དེ་བཞིན་དུ་གོང་མའི་ཡང་གོང་མ་ཞེས་པས་ལོངས་སྐུ་དང་། བླ་མའི་ཡང་བླ་མ་ཞེས་པས་སྤྲུལ་སྐུ་བསྟན་ཞེས་གསུངས་ཏེ་ཡི་གེའི་དོན་ལ་ཞུགས་མ་ཞུགས་བརྟག གཞུང་འདིས་།ཤུགས་ལ་དགེ་རྩ་རྣམས་རང་དོན་ཕལ་པ་ཙམ་དང་དམན་པའི་བྱང་ཆུབ་ཏུ་བསྔོ་བ་བཀག་གོ།
ཕོ་བའི་བདེ་སྲུང་ཤེས་བྱ་
ཁ་ཟས་ཟ་ཚོད་ལ་དོ་སྣང་བྱེད་པ།
སྤྱིར་ན་ཁ་ཟས་ཟ་ཚོད་རན་པར་བྱེད་རྒྱུ་ནི་མིའི་ངལ་རྩོལ་བྱེད་ཤུགས་དང་ཕོ་བའི་མེ་དྲོད་ཀྱི་ནུས་པ་ཆེ་ཆུང་བཅས་དང་འབྲེལ་བ་ཡོད་པ་མ་ཟད།ཟས་རིགས་འཇུ་བདེ་དང་མི་བདེའི་ཁྱད་པར་ཡང་ཡོད།དེས་ན་རབ་ཡིན་ན་ཁ་ཟས་ཟ་ཚོད་རན་པར་བྱེད་རྒྱུ་ནི་མི་སོ་སོའི་ཕོ་བ་ཆ་བཞི་ལ་བགོས་ཏེ་ཆ་གཅིག་ཟས་དང་ཆ་གཉིས་སྐོམ།ཆ་གཅིག་སྟོང་ཆ་སྟེ་རླུང་འགུལ་སྐྱོད་ཀྱི་གནས་སུ་འཇོག་པ་བཅས་བྱས་ན་ལུས་སྟོབས་རྒྱས་ཤིང་འཕེལ་བ་དང་།ལུས་པོ་ཡང་ཞིང་ཟས་ཀྱི་དང་ག་བདེ་བ།མིག་ལ་སོགས་པའི་དབང་བོ་རྣམས་གསལ་བ།གཅིན་པ་དང་བཙོག་པ་དུས་ཐོག་ཏུ་འབབ་པ་བཅས་འབྱུང་ཐུབ། དེ་ལྟར་མ་ཡིན་པར་རང་ཉིད་ཀྱི་འདོད་པ་ལྟར་ཁ་ཟས་བཟང་བོ་ཡོད་ན་མང་དུ་ཟ་བ་དང་།ཁ་ཟས་མ་བཟང་ན་མ་ཟོས་པར་ལྟོ་སྟོང་དུ་བསྡད་ཚེ་ཁ་ཟས་ཉུང་དྲགས་པ་དེས་ལུས་ཀྱི་སྟོབས་དང་མདངས་ཤོར་བ་དང་མགོ་ཡུ་འཁོར་བ།རྣ་བ་འུར་བ།སྙིང་སྟོབས་ཉམས་པ་སོགས་རླུང་གི་ནད་མང་པོ་སློང་བ་དང་།ཚད་ལས་བརྒལ་ཏེ་ཁ་ཟས་མང་དྲགས་པ་ཟོས་ན་ཕོ་བའི་མེ་དྲོད་ཀྱིས་འཇུ་མི་ཐུབ་པ་དང་།ཕོ་བར་བེ་སྣབས་འཕེལ་ཏེ་མེ་དྲོད་དང་འཇུ་བྱེད་ཀྱི་ནུས་པ་ཤོར་ནས་ལུས་ཕུང་བདེ་ཐང་ལ་གནོད་པ་འབྱུང་སྲིད།
ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བྱ་ཚུལ་འགྲེལ་པ་
4.2.2) གཉིས་པ་ནི།
ཇི་ལྟར་འདས་པའི་སངས་རྒྱས་བཅོམ་ལྡན་འདས་རྣམས་ཀྱིས་ཞེས་པ་ནས། དེ་བཞིན་དུ་བདག་གིས་ཀྱང་ཡོངས་སུ་བསྔོ་བར་བགྱིའོ། ཞེས་པའི་བར་ཏེ། དཔེ་ཇི་ལྟར་དུས་གསུམ་སངས་རྒྱས་རྣམས་ཀྱིས་བསྔོ་བ་བླ་ན་མེད་པ་མཛད་ཅིང་མཛད་པར་འགྱུར་བ་དེ་བཞིན་དུ་བདག་གིས་ཀྱང་དགེ་བ་ཐམས་ཅད་དེ་ལྟར་བསྔོའོ་ཞེས་པ་སྟེ། ཚིག་བསྡུས་ཀྱང་དོན་རྒྱ་ཆེའོ། དེ་ལྟ་བུའི་བསྔོ་ཚུལ་ཁྱད་པར་ཅན་རྒྱས་པར་ནི་བསྔོ་བ་སྒོམ་ལམ་འཆད་པའི་ཡུལ་གྱི་མདོ་རྒྱས་འབྲིང་བསྡུས་གསུམ་ལས་བཤད་པ་ལྟར་དང་། འཇམ་དཔལ་དཔའ་བོས་ཇི་ལྟར་མཁྱེན་པ་དང་། ཞེས་སོགས་ལྟར་བསྔོ་བ་ནི་བསྔོ་བ་བླ་ན་མེད་པ་ཁྱད་པར་ཅན་དུ་བཤད་དོ།
ཕོ་བའི་བདེ་སྲུང་ཤེས་བྱ་
སྤྱོད་ལམ་ཐད་ནས་ཇི་ལྟར་བྱེད་དགོས།
སྤྱིར་ན་དུས་ཚིགས་བཞི་དང་གནམ་གཤིས་ཚ་གྲང་གང་ཡིན་ཡང་གཙོ་བོ་ལུས་པོར་ཚ་གྲང་མི་འཐབ་པ་དང་།ཁ་ཟས་ཟོས་རྗེས་རབ་ཡིན་ན་སྐར་མ་ལྔ་ནས་བཅུའི་བར་འཆམ་འཆམ་བྱེད་དགོས།གཙང་སྦྲའི་ཐད་ནས་རྒྱུན་དུ་ཁ་དང་ལག་པ།སྣོད་ཅ་ལག་སོགས་བཀྲུ་བའི་གོམས་གཤིས་ཆགས་པར་བྱེད་པ་དང་།ལྷག་པར་དུ་གནམ་གཤིས་ཚ་དྲོད་ཆེ་བའི་སྐབས་སུ་དེ་བས་ཀྱང་གཙང་སྦྲར་དོ་སྣང་བྱེད་དགོས།
ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བྱ་ཚུལ་འགྲེལ་པ་
4.2.2) གཉིས་པ་ནི།
གསུམ་པ་ཡན་ལག་ལྷག་མ་བསྡུས་ཏེ་འཆད་པ་ལ་གཉིས། དངོས་དང་སྐྱབས་སུ་འགྲོ་བའོ།
ཕོ་བའི་བདེ་སྲུང་ཤེས་བྱ་
སྨན་རྫས་ཁ་ཤས་ཕོ་བར་གནོད་པས་དོ་སྣང་བྱེད་དགོས།
བོད་སྨན་དང་རྒྱ་སྨན་མི་ཉུང་བ་ཞིག་གིས་ཕོ་བར་གནོད་པ་སྟེ།དཔེར་ན་ན་ཟུག་གཅོག་བྱེད་ཀྱི་སྨན་དང་ཚ་བ་གཅོག་བྱེད་ཀྱི་སྨན།གཉན་རིམས་ཀྱི་སྨན་སོགས་ཕལ་ཆེ་བས་ཕོ་བར་གནོད་པ་བཟོ་བས།སྨན་རྫས་དེ་རིགས་དགོས་ངེས་ཀྱི་སྐབས་མ་གཏོགས་གང་བྱུང་དུ་མི་འཐུང་བ་དང་།གལ་ཏེ་ངེས་པར་དུ་འཐུང་དགོས་ན་ཁ་ཟས་ཟོས་རྗེས་འཐུང་ན་གནོད་པ་ཆུང་།སྤྱིར་ན་སྨན་འཐུང་ནས་ནད་བཅོས་ཐུབ་པ་ནི་ཆེས་བཟང་མོད།འོན་ཀྱང་ནད་གཞིར་ཏག་ཏག་མ་འཕྲོད་པ་དང་སྨན་འཐུང་ཚད་མང་དྲགས་པའི་རྐྱེན་གྱིས་ལྡོག་ཕྱོགས་ཀྱི་འབྲས་བུ་ངན་པ་མང་པོ་འབྱུང་སྲིད་པར་བརྟེན་ང་ཚོ་རོང་འབྲོག་མང་ཚོགས་ཚང་མས་གང་ཐུབ་ཅི་ཐུབ་སྒོས་སྨན་རིགས་ཀྱི་ཕན་ནུས་ཤེས་པའི་ཐོག་སྨན་རིགས་དེ་ཚོར་གནོད་པ་གང་ཡོད་མེད་ལ་རྒྱུན་དུ་ཤེས་རྟོགས་དང་དོ་སྣང་བྱེད་རྒྱུ་ནི་ཤིན་ཏུ་གལ་ཆེ།
ལྟུང་བཤགས་ཀྱི་ཆོ་ག་ལ་བརྟེན་ནས་སྟོབས་བཞིའི་བཤགས་སྡོམ་བྱ་ཚུལ་འགྲེལ་པ་
4.3.1) དང་པོ་དངོས་ནི།
སྡོག་པ་ཐམས་ཅད་ནི་སོ་སོར་བཤགས་སོ། ཞེས་པ་ནས། ཡེ་ཤེས་ཀྱི་མཆོག་དམ་པ་ཐོབ་པར་གྱུར་ཅིག་ཅེས་པའི་བར་ཏེ། རང་གཞན་གྱིས་བསྐྲུན་པའི་བསོད་ནམས་ཐམས་ཅད་ལ་ནི་རྗེས་སུ་ཡི་རང་ངོ་། སངས་རྒྱས་ཐམས་ཅད་ལ་ནི་ཆོས་ཀྱི་འཁོར་ལོ་བསྐོར་བར་བསྐུལ་ཞིང་། མྱ་ངན་ལས་འདའ་བར་བཞེད་པ་དེ་དག་མྱ་ངན་ལས་མི་འདའ་བར་གསོལ་བར་འདེབས་སོ། དགེ་བའི་རྩ་བ་དེས་བདག་སོགས་ཐམས་ཅད་བླ་ན་མེད་པའི་ཡེ་ཤེས་ཀྱི་མཆོག་དམ་པ་ཀུན་མཁྱེད་ཐོབ་པར་གྱུར་ཅིག་ཅེས་པ་ནི་ཡན་ལག་གཞན་དང་བཅས་མདོར་བསྡུས་ནས་བཤད་པའོ།
མི་མཆོག་རྒྱལ་བ་ནས། སྐྱབས་སུ་ཉེ་བར་མཆིའོ་ཞེས་པའི་བར་ཏེ། ལྷ་དང་མི་རྣམས་ཀྱི་མཆོག་རྒྱལ་བ་གང་དག་ད་ལྟར་ཕྱོགས་བཅུ་ན་བཞུགས་པ་དང་། གང་དག་སྔར་བྱོན་འདས་པའི་ཚུལ་བསྟན་པ་དང་། འབྱོན་འགྱུར་མ་བྱོན་པའི་སངས་རྒྱས་བཅོམ་ལྡན་འདས་ཡོན་ཏན་དང་བསྔགས་པའམ། ཡོན་ཏན་གྱི་བསྔགས་པ་མཐའ་ཡས་པ་རྒྱ་མཚོ་དང་འདྲ་བ་ཀུན་ལ་བདག་ཐལ་མོ་སྦྱར་བ་བགྱིས་ཏ་སྐྱབས་སུ་ཉེ་བར་འཆིའོ། ཕུང་པོ་གསུམ་པའི་མདོ་གཞན་ཞིག་ཀྱང་སྣང་ཡང་། གཞུང་འདི་ལ་ཕུང་པོ་གསུམ་པ་ཞེས་བརྗོད་པ་ནི། སྡིག་བཤགས་དང་། རྗེས་སུ་ཡི་རང་དང་། བསྔོ་བའི་ཕུང་པོ་ཟད་མི་འདྲ་བ་ཞིག་ཀྱང་ཡོད་དོ།
སྨྲས་པ། ལྷ་མིའི་སྟོན་པ་ཤཱཀྱའི་གཙོ་བོ་དེས། གདུལ་བྱའི་དོན་དུ་བདེ་གཤེགས་སོ་ལྔ་ལ། བརྟེན་ནས་སྡིག་སྒྲིབ་སྦྱོང་ཐབས་གསུངས་པ་འདིས། འགྲོ་བའི་སྡིག་ལྟུང་ཉེས་ཀུན་བྱང་གྱུར་ཅིག གང་དག་ཚུལ་འདིར་འབད་པའི་འོ་མཚོ་ལས། འཁྲུངས་པའི་རྣམ་དཀར་ཀུནྡའི་གཉེན་གྱུར་དེས། ཀུན་གྱི་སྡིག་ལྟུང་མུན་ཚོགས་རབ་བཅོམ་ནས། ཕན་བདེའི་ལས་བཟང་ཀུན་ནས་གསལ་བྱེད་ཤོག །
ཅེས་ལྟུང་བཤགས་ཀྱི་ཆོ་ཀ་དང་དེའི་འགྲེལ་པ་མཚོན་ཙམ་དང་བཅས་པ་འདི་ནི། དད་དང་རྣམ་དཔྱོད་ཟུང་དུ་འབྲེལ་བའི་སྔགས་རམ་པ་གྲགས་པ་འོད་ཟེར། གནས་བརྟན་འཇམ་དབྱངས་བརྩོན་འགྲུས། ངག་དབང་དོན་གྲུབ་གསུམ་གྱིས། ཁོ་བོ་ཅག་གི་ཉམས་ལེན་དུ་ལྟུང་བཤགས་འདོན་ཚུལ་གྱི་ཆོ་ག་འགྲེལ་པ་དང་བཅས་པ་ཞིག་གྱིས་དང་པར་དུ་བརྐོ་བར་བྱའོ་ཞེས་བསྐུལ་བ་ལྟར་ཤཱཀྱའི་བཙུན་པ་བཤད་སྒྲུབ་མིང་ཅན་གྱིས་གཞན་ལ་ཕན་འདོད་ཀྱི་བསམ་པས་ཅོ་ནེའི་དགོན་དུ་སྦྱར་བའོ། མངྒ་ལཾ
དེ་བཞིན་གཤེགས་པའི་ཡི་གེ་བརྒྱ་པ། ན་མསྟྲེ་ཡ་དྷཱི་ཀཱ་ནཱཾ་ཏ་ཐཱ་ག་ཏཱ་ནཱཾ སརྦ་ཏྲཱ་པྲ་ཏི་ཧ་ཏཱ་བཱཔྟི་ངྷརྨ་ཏཱ་བ་ལི་ནཱཾ ། ཨ་ས་མ་ས་མནྟ་ཏོ་ཉནནྟཱ་བཱ་པྟི་ཤཱ་ས་ནི ། ཧ་ར་ཧ་ས ། ཏྲ་ཡ་ཏྲ་ཡ ། བྷ་ག་ཝན་མ་ཧཱ་བ་ར་ལ་ཀྴ་ཎི ། ཛྭ་ལ་ཛྭ་ལ་ན་སཱ་ག་རེ་སྭཱཧཱ།
བློ་བཟང་བསམ་གཏན་གྱིས་བརྐོས།
དཀར་པོ།
དཀར་པོ་ཚོན་མདོག་གཅིག་རེད།
ནག་པོ།
ནག་པོ་ཚོན་མདོག་གཅིག་རེད།
མཁའ་འགྲོ་འབུམ་རྫོང་
ཁམས་མི་ཉག་སྨུག་རོང་ཡུལ་གྱི་གནས་མཆོག་མཁའ་འགྲོ་འབུམ་རྫོང་ཊཀྐི་འབུམ་རྫོང་ནི་སྙིང་རི་རིན་ཆེན་འབར་བའི་གཡས་ན་གནས་ཤིང་ཡུལ་སྐད་དུ་དགུ་དབུ་ཞེས་ཟེར།གནས་སྒོ་ཕྱེ་མཁན་ནི་བླ་མ་ཚེ་དབང་འགྱུར་མེད་ཡིན། གནས་ཀྱི་ཁྱད་ཆོས་སྐོར་ལ། གནས་རྟགས་རང་བྱོན་སོགས་ནི་མཁའ་འགྲོ་འབུམ་གཏེར་ཞིག་གི་བསྟི་གནས་ཡིན་པའི་རྒྱུ་མཚན་གྱིས་ཊཀྐི་འབུམ་རྫོང་ཞེས་འབོད་པ་ཡིན། ༼ཊཀྐི་ནི་མཁའ་འགྲོ་ཞེས་པའི་དོན་ཡིན། ༽གནས་འདུས་དང་དུས་ཆེན་སྐབས་གནས་རིར་ཡོད་པའི་ལྗོན་ཤིང་གི་ལོ་མ་རེ་རེ་ལ་མཁའ་འགྲོ་མའི་སྐུ་འདྲ་རེ་རེ་མཇལ་རྒྱུ་ཡོད་པའི་གནས་ཚུལ་ངོ་མཚར་ཅན་ཡུལ་མི་རྒན་གཞོན་རྣམས་ལ་བཤད་རྒྱུ་འདུག དེ་མིན་བོན་སྲས་སྟག་ལྷ་མེ་འབར་གྱི་ཞབས་རྗེས་དང་མ་ཅིག་སྲིད་པ་རྒྱལ་མོའི་དྲེའུ་རྗེས་དེ་མིན་གྱི་ཕྱག་རྗེས་དང་ཞབས་རྗེས་སོགས་དང་སྟག་ལྷ་མེ་འབར་གྱི་སྟག་རྗེས་རང་བྱོན་བཅས་སྣ་ཚོགས་བསམ་མི་ཁྱབ་པའི་རང་བྱོན་གྱིས་ཁྱབ་པར་གནས་སོ། ། དེ་ལས་ཀྱང་ངོ་མཚར་བ་ཞིག་ལ་སྒྲུབ་ཕུག་གསུམ་ཡོད་པ་ནི་སྐུ་གསུམ་མཁའ་འགྲོའི་བྱིན་རླབས་དང་དངོས་སྒྲུབ་འབྱུང་བའི་གསེར་གྱི་སྒྲུབ་ཕུག་དང་ཟངས་ཀྱི་སྒྲུབ་ཕུག་ཤེལ་གྱི་སྒྲུབ་ཕུག་བཅས་ཡིན་ལ།  དེ་ནི་སྟོན་པ་གཤེན་རབ་དང་གུ་རུ་པདྨ་འབྱུང་གནས་སོགས་སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་བྱིན་གྱིས་རླབས་ཤིང་ལོ་ཆེན་བེེ་རོ་ཙ་ན་དང་ཚེ་དབང་རིག་འཛིན་སོགས་དམ་པ་དུ་མས་སྒྲུབ་གནས་མཛད་མྱོང་བའི་གནས་ཁྱད་འཕགས་ཅན་ཡིན་ནོ།  །གནས་ཀྱི་མཛད་སྒོ་བྱ་འགུལ་སྐོར་ལ། ཡུལ་སྡེ་དེར་གནས་མི་སེར་རྣམས་ཀྱིས་ལོ་རེ་བཞིན་བསང་དང་ཚོགས་མཆོད་འབུལ་བའི་ལས་འགུལ་དང་ཕྱག་སྐོར་བ་བྱེད་པའི་ལུགས་སྲོལ་བཟང་པོ་སོགས་ཡོད། གནས་དེ་ལ་སྐོར་བ་དང་ཕྱག་མཆོད་སོགས་སྒྲུབ་པའི་ཕན་ཡོན་དང་གནས་འདུས་ཀྱི་དུས་ཚོད་སོགས་གནས་ཡིག་ནང་གསལ་པོ་ཡོད་ཚོད་རེད་ཀྱང་དེང་སང་གི་མི་རྣམས་སེམས་རྒྱ་དོག་ཅིང་ཡིད་ཆེས་དང་མཉམ་འབྲེལ་གྱིས་ཕ་ཡུལ་སྤྱི་ལ་ཕན་པའི་བྱ་བ་བསྒྲུབ་རྒྱུའི་སེམས་པ་དམའ་བའི་རྐྱེན་སོགས་སྣ་ཚོགས་ཀྱི་དབང་གིས་གནས་ཡིག་གཡར་བ་དང་ལྟ་བ་བཅས་ཀྱི་གོ་སྐབས་ཐོབ་མ་སོང་བར་བརྟེན་ཤིན་ཏུ་རྒྱས་ཤིང་གསལ་བ་ཞིག་འདིར་ངོ་སྤྲོད་བྱེད་ཐབས་མ་བྱུང་བས་ཀུན་ཀྱིས་དགོངས་པ་ཡངས་མོ་གནང་བར་ཞུའོ། །
སྣར་ཐང་མཁས་པ་མཆིམས་ནམ། མཆིམས་འཇམ། མཆིམས་བློ་གསུམ་
མཆིམས་ནམ་མཁའ་གྲགས།
ཆོས་མངོན་པ་མཛོད་ཀྱི་རྣམ་བཤད་སྙིང་པོ་བསྡུས་པ་མཛད་པ་པོ་མཆིམས་ནམ་མཁའ་གྲགས་ནི། རབ་བྱུང་བཞི་པའི་ལྕགས་རྟ་ལོ་ཕྱི་ལོ་༡༢༡༠ལོར་དབུས་གཙང་ཡུལ་གྱི་སྙིང་པོ་མྱང་སྟོད་རྒྱ་གར་གླིང་ཆུང་ཞེས་གྲགས་པ་དེའི་བྱེ་བྲག་སྟག་ཚལ་དྷའུ་སེར་(གཞན་དུ་སྨོན་འགྲོའི་ཁའུར་ཟེར་བ་ཡོད།)ཞེས་པར་སྔོན་རྒྱལ་བློན་མངའ་དར་གྱི་དུས་ཀྱི་ཞང་བློན་ཆེན་པོའི་རིགས་ཅན་གྱི་གདུང་རྒྱུད་མཆིམས་ཞེས་པར(གཞན་དུ་ཆོས་རྒྱལ་ཁྲི་སྲོང་ལྡེ་བཙན་གྱི་བློན་པོ་མཆིམས་རྡོ་རྗེ་སྤྲེལ་ཆུང་གི་རྒྱུད་དུ་འཁྲུངས་ཟེར་ཡོད།)། ཡབ་དཔོན་དར་མགོན་དང་། ཡུམ་སྲུ་མོ་ལྷ་ས་བགྱི་གཉིས་ཀྱི་སྲས་སུ་འཁྲུངས། དགུང་ལོ་བཅུ་གསུམ་བཞེས་དུས་ཁུ་བོ་ཆེན་པོ་མཆིམས་ཐམས་ཅད་མཁྱེན་པ་བློ་གྲོས་བསྟན་པའི་དྲུང་ནས་ཆོས་མངོན་པ་མཛོད་སོགས་ལ་སློབ་གཉེར་མཛད། དེ་ཡང་མཆིམས་ཐམས་ཅད་མཁྱེན་པ་བློ་གྲོས་བསྟན་པའི་མདུན་ནས་ལོ་ངོ་བདུན་གྱི་རིང་ལ་མཛོད་རྩ་ཚར་ཉེར་གསུམ་དང་། འགྲེལ་པ་ཚར་གཉིས་གསན། གཞན་ཡང་སྐྱོ་སྟོན་སྨོན་ལམ་ཚུལ་ཁྲིམས་ཀྱིས་མཛད་པའི་རྣམ་ཐར་ལས། དོན་དེ་ལ་བླ་མ་ཉིད་ཀྱིས། ཁོ་བོས་ཚུལ་བཞིན་བསྟེན་པའི་བླ་མ་ནི། །ཤེས་རབ་མཚན་དང་ལྡན་པའི་བླ་མ་བདུན། །གྲགས་པའི་མཐའ་ཅན་བླ་མ་རྣམ་གསུམ་དང་། །སེང་གེ་མཚན་ལྡན་བླ་མ་རྣམ་པ་གསུམ། །ནམ་མཁའ་རྣམ་གཉིས་བློ་གྲོས་རྣམ་པ་གསུམ། །ཚུལ་ཁྲིམས་བརྩོན་འགྲུས་བླ་མ་བཟང་པོ་དང་། །ཡོན་ཏན་བརྩེ་བའི་མཚན་ལྡན་བླ་མ་སྟེ། །སྐྱབས་གསུམ་རྩ་བ་བླ་མ་ཉི་ཤུ་གསུམ། །ཞེས་བྱུང་བ་ལྟར་རིས་སུ་མ་ཆད་པའི་སྐྱེས་ཆེན་ཉི་ཤུ་རྩ་གསུམ་ཙམ་བསྟེན་ནས་ཆོས་ཚུལ་གྲངས་ཀྱིས་མི་ལོང་པ་ཞུས། དགུང་གྲངས་བཅུ་དྲུག་པར་ཁུ་བོ་མཆིམས་ཐམས་ཅད་མཁྱེན་པ་བློ་གྲོས་བསྟན་པར་མཁན་པོ་ཞུས་པ་སོགས་ཀྱིས་རབ་ཏུ་བྱུང་། ཉི་ཤུ་པར་ཁུ་བོ་མཆིམས་ཐམས་ཅད་མཁྱེན་པ་བློ་གྲོས་བསྟན་པས་གསང་སྟོན་པ་མཛད་པ་སོགས་ཀྱིས་བསྙེན་པར་རྫོགས།
དགུང་གྲངས་ཞེ་གཅིག་པ་ལྕགས་ཁྱི་ཕྱི་ལོ་༡༢༥༠ལོར་སྣར་ཐང་གི་གདན་ཁྲིར་ཕེབས། གདན་རབས་བདུན་པ་ཡིན། སྣ་ཐང་ཆོས་སྡེ་ལོ་ངོ་སོ་དྲུག་ལ་བསྐྱངས།
རང་གི་སློབ་བུ་མཅོམ་ལྡན་རིག་རལ་སོགས་ཀྱིས་བཞེངས་བསྐྲུན་གནང་བའི་སྣར་ཐང་བཀའ་འགྱུར་གྱི་འདུལ་བ་ལུང་བཞིའི་མ་ཕྱི་སྡུ་རུབ་དང་། བསྟན་འགྱུར་ལ་ཆོས་ཚན་དཔེ་སྡུ་ཀྱི་མཐུན་རྐྱེན་བྱུང་བ་སོགས་ཀྱི་མཛད་རྗེས་ཆེ། དགུང་ལོ་དོན་དྲུག་པ་རབ་བྱུང་ལྔ་པའི་ཤིང་བྱ་ཕྱི་ལོ་༡༢༨༥ལོའི་ས་ག་ཟླ་བའི་ཚེས་བཅུ་བཞི་ཉིན་སྐུ་གཤེགས། སློབ་བུ་གྲགས་ཆེན་ལ་བཅོམ་ལྡན་རིག་རལ་སོགས་བྱུང་ཡོད།
མཆིམས་འཇམ་དཔལ་དབྱངས།
ཉིན་ཞིག་རང་གི་བླ་མ་བཅོམ་རལ་ལ་འདྲེ་རྫུ་བྱས་ནས་འཇིགས་སྣང་བསྐུལ་བའི་རྐྱེན་གྱིས། བཀའ་བཀྱོན་གྱིས་དྲུང་དུ་འདུག་དབང་མ་བྱུང་བས་ས་སྐྱར་བཞུགས།
འགྲོ་མགོན་ཆོས་འཕགས་ཡོན་རྒྱལ་རབས་ཀྱི་མི་རབས་དང་པོ་ཧུ་པེ་ལི་སེ་ཆེན་ཧན་勿必烈གྱིས་ཐེང་གཉིས་པར་གདན་དྲངས་དུས་ཕྱག་ཕྱིར་རྒྱ་ནག་ཏུ་ལན་གཅིག་བྱོན། སླར་ཡང་ཡོན་རྒྱལ་རབས་ཀྱི་མི་རབས་བཞི་པ་༡༣༡༢ནས་༡༣༢༠བར་གྱི་རྒྱལ་པོ་ཕུག་ཡན་ཏུའམ་普颜笃མིང་གཞན་རེན་ཙུང་ཨེར་ཡུས་ལི་ཏ་པ་ཏར་仁宗爱育黎拨力八达ཟེར་བའི་མཆོད་གནས་སུ་ཐེང་གཉིས་པ་བྱོན།
རྒྱ་ནག་སོགས་སུ་བཞུགས་རིང་ལ་རང་གི་སློབ་བུ་དབུས་པ་བློ་གསལ་སོགས་ལ་བཀའ་བསྟན་འགྱུར་བཞེངས་བསྐྲུན་དགོས་པའི་རེ་བསྐུལ་དང་བཅས་རྒྱ་སོག་གི་ཡུལ་ནས་ཡོ་བྱད་ཚན་ཆེན་བསྐུར་ནས་སྣར་ཐང་གི་བཀའ་བསྟན་འགྱུར་གྱི་གླེགས་བམ་བཞེངས་སའི་མཐུན་རྐྱེན་བསྐྲུན། ཁྱད་པར་དུ་རྒྱ་ཡི་སྣག་ཚ་བཟང་པོ་སྒམ་ཆུང་གང་ཕུལ་བས་བླ་མ་བཅོམ་རལ་ཡང་ཐུགས་མཉེས་པ་སོགས་བྱུང་།
མཛོད་འགྲེལ་མངོན་པའི་རྒྱན་ནི་མཛད་བྱང་ལ་བལྟས་ན། ས་སྐྱ་ནས་དབུང་བརྩམས་ཏེ་རྒྱ་ཡུལ་དུ་རྒྱལ་ས་བཙུགས་ཡོད་པའི་སོག་པོ་ཡོན་རྒྱལ་པོའི་ཕོ་བྲང་ཅོང་ཏུའི་མཁར་ཞེས་པར་མཇུག་གྲུབ་ཡོད་པ་གསུངས། ཅོག་ཏུ་མཁར་ནི་དེང་སང་པེ་ཅིང་ཞེས་པ་དེ་ཡིན། དེ་ཡང་སོག་པོ་ཡོན་རྒྱལ་རབས་དང་པོ་ཀུབ་ལའི་ཁཱང་ངམ་ཧུ་པེ་ལི་སེ་ཆེན་ཧན་勿必烈གྱི་དུས་ནས་རྒྱ་ས་པེ་ཅིང་ལ་སྤོས་ནས་ཡོན་རྒྱལ་རབས་བཅུ་གསུམ་པ་ཐོ་ཀན་ཐེ་མུར་ཟེར་བས་རྒྱལ་ས་མ་ཤོར་གྱི་བར་པེ་ཅིང་དུ་གནས་ཡོད་པ། ཧོར་ཆོས་འབྱུང་སོགས་སུ་བལྟ་ན་ཤེས། འཁྲུངས་འདས་སྐོར་གྱི་དུས་ཚིགས་གསལ་བའི་དཔེ་ཆ་ཞིག་མེད་ནའང་ཕལ་ཆེར་དུས་རབས་བཅུ་གསུམ་པའི་མཇུག་ཙམ་ནས་བཅུ་བཞི་པའི་ནང་བར་བྱུང་བ་ཞིག་ཡིན་ནམ་སྙམ།
མཆིམས་སྟོན་བློ་བཟང་གྲགས་པའི་དཔལ།
ཆོས་མངོན་པ་གསལ་བྱེད་ལེགས་པར་བཤད་པའི་རྒྱ་མཚོ་མཛད་པ་པོ་མཆིམས་སྟོན་བློ་བཟང་གྲགས་པའི་དཔལ་ནི། རབ་བྱུང་ལྔ་པའི་ས་ཕག་ཕྱི་ལོ་༡༢༩༩ལོར་མྱང་སྟོད་སྨོན་འགྲོའི་ཁ་འུར་འཁྲུངས། འདུལ་འཛིན་གྲགས་པ་བརྩོན་འགྲུས་སོགས་ལ་བསྟེན་ནས་བཀའ་གདམས་པའི་གདམས་ངག་མ་ལུས་པ་ཐུགས་སུ་ཆུད་པ་མཛད། རབ་བྱུང་དྲུག་པའི་མེ་གླང་ཕྱི་ལོ་༡༣༣༧ལོར་སྣར་ཐང་གི་གདན་སར་བྱོན། གདན་རབས་བཅུ་གཉིས་པ་ཡིན། གདན་ས་ལོ་སོ་དགུའི་རིང་བསྐྱངས། འཆད་རྩོད་རྩོམ་པའི་ལམ་ནས་བཀའ་གདམས་ཀྱི་བསྟན་པ་སྤེལ། རབ་བྱུང་དྲུག་པའི་ཤིང་ཡོས་ཕྱི་ལོ་༡༣༧༥ལོར་སྐུ་གཤེགས། གདུང་རྟེན་ལ་བཀྲ་ཤིས་སྒོ་མང་ཆེན་པོ་ཟེར་བ་ཞིག་ཡོད་པ་འདྲ།
དུང་དཀར་ཚིག་མཛོད་སོགས་ཀྱི་ནོར་བ་ངོ་སྤྲོད།
དུང་དཀར་ཚིག་མཛོད་ལས། མཆིམས་ནམ་མཁའ་གྲགས།(མཆིམས་འཇམ་དཔལ་དབྱངས།)བཅོམ་ལྡན་རལ་གྲིའི་སློབ་མ་ཡིན། ཞེས་མཆིམས་ནམ་མཁའ་གྲགས་ནི་མཆིམས་འཇམ་དཔལ་དབྱངས་ཡིན་པ་བཤད་ཅིང་། རྒན་ཐུབ་བསྟན་ཕུན་ཚོགས་ཀྱི་ཚིག་གཏེར་རྒྱ་མཚོ་སོགས་སུའང་དེ་ལྟར་བྱུང་བ་ནི་ནོར་བ་རྒྱུན་འབྱམས་ཀྱི་དོན་ཞིག་ཡིན། རྒྱུ་མཚན་ནི་སྣར་ཐང་པ་སྐྱོ་སྟོན་སྨོན་ལམ་ཚུལ་ཁྲིམས་ཀྱིས་མཛད་པའི་མཆིམས་ནམ་མཁའ་གྲགས་པའི་རྣམ་ཐར་སོགས་ན། མཆིམས་ནམ་ནི་སྐུ་ཚེ་གང་པོར་བོད་ཡུལ་སྣར་ཐང་དགོན་པ་སོགས་སུ་བཞུགས་ཡོད་པ་ལས། རྒྱ་ཡུལ་དུ་སོག་པོ་ཡོན་རྒྱལ་པོའི་བླ་མཆོད་དུ་སོང་ཚུལ་མི་གསལ་བ་དང་། མཆིམས་འཇམ་ནི་སོག་པོ་ཡོན་རྒྱལ་པོའི་མཆོད་གནས་སུ་སོག་པོ་རྒྱལ་པོ་སྔ་ཕྱི་གཉིས་ཀྱིས་རྒྱ་ཡུལ་དུ་ཐེང་གཉིས་གདན་འདྲེན་ཞུས་པ་ལྟར་བྱོན་མྱོང་བ་སོགས་ཀྱིས་གོ་ནུས། ཞིབ་གསལ་ནི་གོང་གི་སོ་སོའི་ངོ་སྤྲོད་དང་། མཆིམས་ནམ་ཀྱི་རྣམ་ཐར། ཧོར་ཆོས་འབྱུང་སོགས་ལ་བལྟས་ན་ཤེས།
གཞན་ཡང་མཆིམས་ཐམས་ཅད་མཁྱེན་པ་ཞེས་པ་དེ་ཡང་སྣར་ཐང་པ་སྐྱོ་སྟོན་སྨོན་ལམ་ཚུལ་ཁྲིམས་ཀྱིས་མཛད་པའི་མཆིམས་ནམ་གྱི་རྣམ་ཐར་ལས། ཁུ་བོ་ཆེན་པོ་མཆིམས་ཐམས་ཅད་མཁྱེན་པ་བློ་གྲོས་བསྟན་པའི་ཞབས་དྲུང་དུ་ཆོས་མངོན་པ་མཛོད་ལ་སློབ་གཉེར་མཛད་ཅིང་། གསུང་ཇི་ལྟ་བ་བཞིན་སྦྱོར་བ་ལག་ལེན་ལ་བསྒྲུབས་པ་གདའ་སྟེ། ཞེས་མཆིམས་ནམ་གྱི་ཁུ་བོ་མཆིམས་བློ་གྲོས་བསྟན་པ་ཞེས་པར་འབོད་སྲོལ་ཡོད་འདུག་པས། མཆིམས་ནམ་དང་། མཆིམས་འཇམ། མཆིམས་བློ་བཟང་གྲགས་གསུམ་པོ་གང་རུང་ལ་གོ་དགོས་མིན་ཡང་ངེས་བརྟན་མེད་པ་འདྲའོ། །
དམར་སྨུག
དམར་སྨུག་ཚོན་མདོག་གཅིག་རེད།
ཞོ་ཁོག
ཞོ་ཁོག་ནི་སྔོ་ཚལ་གྱི་རིགས་གཅིག་རེད།
ཉ།
ཉནི་ཆུའི་ནང་སྡོད་མཁན་གྱི་སེམས་ཅན་རྐང་ལག་མེད་པའི་ཞིག་ཡིན་ལ། ཉའི་རིགས་ལ་བགྲང་ལས་འདས་པ་ཡོད་པ་ཡིན། ཉའི་རིགས་ཕལ་ཆེར་གྱིས་ཆུའི་ནང་གི་རླུང་རྣམས་ཇིལ་ཞེས་པའི་ལུས་ཀྱི་ཆ་ཤས་དེས་རོགས་རམ་ལ་བརྟེན་ནས་འཐེན་གྱི་ཡོད་ཀྱང། ཉ་ཁ་ཤས་ཀྱི་ཆུའི་ཁར་ཡོང་ནས་སྐམ་སའི་རླུང་ཡང་འཐེན་ཐུབ་ཀྱི་ཡོད།
དགེ་རྒན།
དགེ་རྒན་ནི་ལས་རིགས་གཅིག་རེད།
ལབ་སེར།
ལབ་སེར་ནི་སྔོ་ཚལ་གྱི་རིགས་གཅིག་རེད།
ཡིག་སྐྱེལ་བ།
ཡིག་སྐྱེལ་བ་ནི་ལས་རིགས་གཅིག་རེད།
ཕྱི་ཕྱོགས་དྲ་མཐུད།
commons:category:Mail carriers
ཁྱི།
བོད་ཀྱི་སྤྱི་ཚོགས་ནང་དུ།ཁྱི་ནི་བདག་པོར་བློ་དཀར་བའི་སེམས་ཅན་ཞིག་ཏུ་བརྩི་ལ། བརྩེ་བའི་མཐའ་བརྟན་པའི་དཔེ་མཚོན་དུའང་འགོད། འོན་ཀྱང་། བོད་ཀྱི་ཡུལ་གྲུ་འགའ་རེར་ཁྱི་ཞེས་ཟེར་དུས་ཧ་ཅང་དམའ་འབེབས་ཀྱི་ཚིག་ཏུ་གོ། འདི་ནི་ཕལ་ཆེར་ཤར་ཕྱོགས་ཙི་ནའི་ཡུལ་གྱི་ཤུགས་རྐྱེན་འདྲ་ཐེབས་པ་ཨེ་ཡིན་སྙམ། བོད་ལ་ཁྱི་རིགས་མི་འདྲ་བ་འགའ་རེ་ཡོད་སྲིད་མོད། ཡོངས་སུ་གྲགས་པའི་ཁྱི་ནི་འབྲོག་ཁྱི་དང་ཨབ་སུག་གཉིས་ཀ་ཡིན། འབྲོག་ཁྱི་བཙན་ཤེད་ཆེ་ལ་གཤིས་བརྒྱུད་དྲང་བ། ཡུལ་དུས་གནམ་གཤིས་གང་ལའང་མི་འཇིགས། ཨབ་སུག་ཀྱང་འབྲོག་ཁྱི་བཞིན་དུ་བདག་པོར་བློ་དཀར་བ་ཞིག་ཡིན་མོད། འགྲུལ་བ་སོགས་མི་ཆ་མེད་ཀྱི་སྟེང་དུ་ངར་ངར་མི་བྱེད། ཨབ་སུག་གཤིག་བརྒྱུད་འཇམ་ལ་གཙང་སྦྲ་ལེགས་པས་མི་རྣམས་ཀྱིས་གཅེས་ཕྲུག་ལྟར་བརྩི་བ་ལས། སྒོར་བཞག་ཏེ་རྐུན་མ་སྲུང་བའི་འགན་མི་སྤྲོད། ཐེ་བྲག་པས་ཁ་སྣོན་བྱས།
རྟ།
རྟ་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
རྡོ་ཀུབ།
རྡོ་ཀུབ་ནི་སྔོ་ཚལ་གྱི་རིགས་གཅིག་རེད།
ཚལ་དཀར་ཆེ་བ།
ཚལ་དཀར་ཆེ་བ་ནི་སྔོ་ཚལ་གྱི་རིགས་གཅིག་རེད།
སྣར་ཐང་དགོན།
″སྣར་ཐང་དགོན་པ་″   ″Narthang Gonpa″
དཔལ་སྣར་ཐང་ཆོས་སྡེ་ནི་པོ་ཏོ་བའི་ཡང་སློབ་གཏུམ་སྟོན་བློ་གྲོས་གྲགས་ཀྱིས་རབ་བྱུང་གསུམ་པའི་ཆུ་བྱ་ལོར་བཏབ་པའི་བཀའ་གདམས་པའི་དགོན་པ་ཞིག་སྟེ། དེར་ཤ་ར་བ་ནས་བརྒྱུད་པའི་བཀའ་གདམས་གཞུང་པའི་ཁྲིད་རྒྱུན་དང་། ཁ་ཆེ་པཎ་ཆེན་ཤཱཀྱ་ཤྲཱི་ནས་བརྒྱུད་པའི་འདུལ་བ་གཙོ་བོར་འཛིན་ཅིང་། རབ་བྱུང་བཞི་པའི་དུས་སུ་མཁན་པོ་བཅོམ་ལྡན་རིག་པའི་རལ་གྲི་དང་དབུས་པ་བློ་གསལ་ཡབ་སྲས་ཀྱིས་སྡེ་སྣོད་གསུམ་གྱི་གཙུག་ལག་བོད་དུ་འགྱུར་བ་ཡོད་དོ་ཅོག་བཀའ་འགྱུར་དང་བསྟན་འགྱུར་གཉིས་སུ་བསྒྲིགས་ཏེ་པར་དུ་བསྐྲུན་པར་གྲགས་ཀྱང་། ད་ལྟ་མཐོང་རྒྱུ་ཡོད་པ་ནི་རབ་བྱུང་བཅུ་གཉིས་པའི་ཆུ་བྱི་ལོར་ཕོ་ལྷ་བསོད་ནམས་སྟོབས་རྒྱལ་གྱིས་མཐུན་རྐྱེན་མཛད་དེ་པར་དུ་བསྐྲུན་པ་དེ་ཡིན།
ཆོས་སྡེ་འདི་ཉིད་འབྱུང་བའི་ལུང་བསྟན་ཇི་ལྟར་བྱུང་ཚུལ་ནི
རབ་བྱུང་དང་པོའི་ཆུ་རྟ་(1092)ལོར་ཇོ་བོ་རྗེ་དཔལ་ལྡན་ཨ་ཏི་ཤ་མངའ་རིས་ནས་དབུས་གཙང་དུ་ཕེབས་པའི་ལམ་བར་སྣར་ཐང་གི་སའི་འདབས་གཞོགས་ལའི་རྩེར་ཉེ་གནས་ལ་གླང་པོ་ཆེའི་སྣ་འདྲ་བའི་རི་ཕ་གིའི་འཇག་ཐང་སྟེང་དུ་གང་འདུག་ལྟོས་ཤིག་གསུངས་པར། ཉེ་གནས་ཀྱིས་འཇག་ཐང་གི་བྲག་རྡོག་ཐོག་ལ་གསེར་སྦྲང་བཅུ་དྲུག་འདུག་ཅེས་ཞུས། ཇོ་བོ་རྗེས་ཁྱོད་རང་ལས་སྣང་མ་དག་པས་མ་མཐོང་བ་མ་གཏོགས་དེར་གནས་བརྟན་བཅུ་དྲུག་གསོ་སྦྱོང་མཛད་ཀྱིན་ཡོད། མ་འོངས་པ་ན་གནས་དེར་དགོན་སྡེ་ཆེན་པོ་ཞིག་ཀྱང་འབྱུང་ངོ་ཞེས་ལུང་བསྟན་ཅིང་། ཕྱིས་སྣར་ཐང་ཞེས་པའི་ཐ་སྙད་དེ་ཡང་དེ་ལ་བརྟེན་པར་མངོན་ནོ། བཀའ་གདམས་གླེགས་བམ་ལས་ཀྱང་།
ཤར་བ་ཇི་བཞིན་རྩྭ་ཆུ་དང་ ། །
ཤིང་དང་གྲོང་པ་དག་གིས་དབེན། །
སྐྱ་བོ་རྒྱ་ཆེན་ཞག་མེད་ཅིང་ ། །
སྣུམ་ཞིང་སྐལ་བཟང་དུ་མ་འདུ ། ། ཞེས་གཏུམ་སྟོན་བློ་གྲོས་གྲགས་ཀྱིས་ཤ་ར་བའི་ཞལ་ཆེམས་བཞིན་དུ་གོང་གསལ་ཁྱད་ཆོས་དེ་དག་ལྡན་པའི་གནས་དེར་དགོན་པ་འབྱུང་བ་དང་། ། དགོན་པ་འདེབས་པ་པོ་དང་དེར་འདུ་བའི་བཅུད་ཀྱི་གང་ཟག་དང་བཅས་པ་གསལ་བར་ལུང་བསྟན་ཏོ ། །
ཆོས་སྡེ་ཕྱག་འདེབས་པའི་རྒྱུ་རྐྱེན
བཀའ་གདམས་པའི་དགེ་བའི་བཤེས་གཉེན་ཆེན་པོ་ཤ་ར་བ་སྐུ་མྱ་ངན་ལས་འདའ་ཁར་གཏུམ་སྟོན་ལ་གཙང་པ་འདུལ་འཛིན་པ་ཞེས་འབོད་པར་མཛད་ནས་གདམས་ངག་གི་འཕྲོ་ཅུང་ཟད་གནང་སྟེ་ལྷག་མ་སྐྱེ་བ་ཕྱི་མ་ལ་བྱེད་པ་ཡིན་ནོ། ཁྱོད་ཀྱིས་དགེ་སློང་བཞི་སྡེ་རེ་དང་འགྲོགས་ཤིག་ཅེས་ཤ་ར་བའི་ཞལ་ཆེམས་སུ་གནང་བ་ཇི་ལྟ་བ་བཞིན་དུ་དགོན་པ་འདེབས་རྒྱུར་ཐུགས་ཐག་བཅད་དོ ། །
ཆོས་སྡེ་འདེབས་པའི་དུས་
བདག་ཅག་གི་སྟོན་པ་ཐུགས་རྗེ་ཅན་སྐུ་མྱ་ངན་ལས་འདས་ཚུལ་བསྟན་ནས་ལོ་1984?(བུ་སྟོན་ལུགས་གཞིར་བྱས་)དང་། རབ་བྱུང་གསུམ་པའི་ཆུ་བྱ་(1153)ལོ། རྭ་སྒྲེང་དགོན་པ་བཏབ་ནས་ལོ་96པ། དཏུམ་སྟོན་རང་ཉིད་དགུང་ལོ་48བཞེས་པའི་ཚེ། སྣར་ཐང་གི་ཐང་སྟོད་ལ་ལོ་ར་ཞིག་ཡོད་པའི་གནས་དེར། སྤྱིལ་བུ་བརྩིགས་ཏེ་འན་བུ་འདིར་དགེ་སྦྱོར་བྱེད་པ་ཡིན་གསུངས་ནས་དགེ་སློང་བཞི་སྡེ་དང་བཅས་ཕྱག་ཕེབས་སོ། སྣར་ཐང་དགོན་པ་བཏབ་པའི་ཐོག་མ་འདི་ནས་བཟུང་རབ་བྱུང་བཅུ་དྲུག་པའི་ཆུ་ཕག་༡༩༨༣ལོ། རབ་ལོ་9583པ་བར་ལ་ལོ་829སོང་ནས་830སྟེང་ན་ཡོད། །
ཆོས་སྡེ་འཕེལ་རྒྱས་འབྱུང་ཚུལ་གྱི་ལུང་བསྟན་
གླེགས་བམ་ལས། མདོར་ན་གནས་མཆོག་དེ་དག་ཏུ། །
ཐ་མར་ཕྲག་ཕྱེད་དང་གསུམ། །
བསླབ་པ་གསུམ་ལྡན་ཤཱཀྱའི་སྲས། །
འགྲོ་བ་ཀུན་གྱི་མགོན་དུ་གྱུར། །
གནས་དེར་ཕྱོགས་དང་ཕྱོགས་མཚམས་ནས། །
ཕྱིར་ཡང་ལས་ཅན་ཕྱོགས་བཅུར་འཕྲོས། །
ཕྱི་ཡི་རྒྱ་མཚོ་དག་དང་མཚུངས་། །
ཆུ་བོ་བརྒྱ་ཡིས་གང་མི་ནུས། །
དེ་ཙམ་ཞིག་གིས་དམའ་མི་ནུས། ། ཞེས་དང་། བླ་རབས་འབྱོན་ཚུལ་ཡང་། ད་ནི་བཤེས་གཉེན་དམ་པ་མཆོག། གསུམ་གསུམ་དམ་པ་མཆོག་ཏུ་འབྱུང་། ཞེས་གསུམ་ཚན་གསུམ་ཕྱིར་འབྱུང་བར་བསྟན། བྱེ་བྲག་ཏུ་བསྟན་པ་ནི། བློ་གྲོས་མཚན་ལྡན་མཚུངས་པ་མེད། ཅེས་སོགས་བྱུང་བ་བླ་རབས་སོ་སོའི་རྣམ་ཐར་བཤད་པའི་སྐབས་དང་སྦྱར་བར་བྱའོ། །
གདན་རབས་དང་པོ་གཏུམ་སྟོན་བློ་གྲོས་གྲགས་ཀྱི་སྐུ་དུས
གོང་དུ་བརྗོད་ཟིན་པ་ལྟར་གཏུམ་སྟོན་བློ་གྲོས་གྲགས་རང་ཉིད་ཀྱི་བཞུགས་གནས་སུ་སྤྱིལ་བུ་ཆུང་ངུ་ཞིག་བརྩིགས་པ་དང་། དགེ་སློང་བཞི་སྡེ་རེ་འདུས་ནས་འཛིན་སྐྱོང་སྤེལ་གསུམ་གྱི་སྒོ་ནས་བཀའ་གདམས་ཀྱི་བསྟན་པའི་བྱ་བ་མཛད་ཚུལ་དང་གཤམ་དུ་རང་ཉིད་ཀྱི་རྣམ་ཐར་ནང་བརྗོད་རྒྱུའི་བྱུང་བ་དེ་དག་ཙམ་ལས་ཕྱག་རྗེས་གཞན་གྱི་ལོ་རྒྱུས་ཡིག་ཆ་ཁ་གསལ་ཞིག་མ་རྙེད་ལ་དེ་བཞིན་གདན་རབས་གཉིས་པ་དང་གསུམ་པའི་སྐུ་དུས་ཀྱི་ཆོས་སྡེའི་གནས་ཚུལ་ཡང་སྐབས་འདིར་མ་རྙེད་དོ།
གདན་རབས་གསུམ་པ་
མ་རྙེད་ མ་རྙེད  མ་རྙེད་མ་རྙེད་ མ་རྙེད   མ་རྙེདམ་རྙེད་ མ་རྙེད   མ་རྙེདམ་རྙེད་ མ་རྙེད   མ་རྙེདམ་རྙེད་ མ་རྙེད   མ་རྙེདམ་རྙེད་ མ་རྙེད   མ་རྙེདམ་རྙེད་ མ་རྙེད   མ་རྙེདམ་རྙེད་ མ་རྙེད   མ་རྙེདམ་རྙེད་ མ་རྙེད   མ་རྙེདཙ
གདན་རབས་ལྔ་པ་
མ་རྙེད་མ་རྙེད་མ་རྙེད་མ་རྙེད་མ་རྙེད་མ་རྙེད་མ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེད
གདན་རབས་བདུན་པ
མ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེདམ་རྙེད་མ་རྙེད་མ་རྙེད
གདན་རབས་བརྒྱད་པ་སྐྱོ་སྟོན་སྨོན་ལམ་ཚུལ་ཁྲིམས་ཀྱི་སྐུ་དུས
པར་ཁང་ཆེན་མོའི་རྒྱ་ཁྱོན་ལ་ལྷོ་ནས་བྱང་བར་ཀུང་ཁྲེ་50དང་ནུབ་ནས་ཤར་བར་ཀུང་ཁྲེ་31ཡོད་ཅིང་། ཁྱོན་ཁོར་ཡུག་གི་རྒྱ་ཁྱོན་ཀུང་ཁྲེ་162ཡོད་པ་དེར་སྔོན་དགེ་འདུན་ཁྲི་ཙམ་འདུས་པའི་འདུ་ཁང་བྱེད་མྱོང་བ་དང་། དེའི་ཁང་པའི་ཀ་བའི་གྲས་སུ་སྤེན་མ་དང་། འཇག་མ། ཙན་དན། ཤུག་པ། རམ་པ་སོགས་རིགས་མི་འདྲ་བ་མང་པོ་ཡོད་སྐད། པར་ཁང་གི་གདུང་དབུས་སུ་གྲུབ་པ་ཤེས་རབ་ལ་ཏཱ་མིང་གོང་མས་ཕུལ་བའི་སྒོ་པན་ཞིག་ཡོད་པ་དང་། སྤུ་མ་དམར་པོའི་ཀ་འཕན་རྒྱ་ཡིག་ཡོད་པ་ཞིག་ཀྱང་ཡོད། དེའི་ནང་དུ་གཙང་ཁང་དབུས་མ་རྒྱ་ཁྱོན་ཀ་བ་བཅུ། རྟེན་གྱི་གཙོ་བོ་སྐུ་རྒྱུ་ལི་མ་ལས་གྲུབ་པའི་མཉམ་མེད་ཤཱཀྱའི་རྒྱལ་པོའི་སྣང་བརྙན་ཐོག་ཚད་མ་དང་། གཞན་ཡང་མཐའ་སྐོར་དུ་སྐུ་འདྲ་སྣ་ཚོགས་དང་། བཀའ་བསྟན་སྐྱ་བྲིས་ཆ་ཚང་ཁ་ཤས་བཅས་བཞུགས། གཙང་ཁང་ནུབ་མ་རྒྱ་ཁྱོན་ཀ་བ་བཞི། དེའི་ནང་བཀའ་བསྟན་གཉིས་ཀྱི་པར་ཤིང་བཀྲུས་པའི་སྣག་ཚ་འདྲེས་པའི་སྨན་འཇིམ་གྱི་ཐུབ་དབང་གཙོ་འཁོར་མི་ཚད་མའི་མཐའ་སྐོར་དུ་བཀ་བསྟན་སྐྱ་ཆོས་ཆ་ཚང་འགའ་ཞིག་བཞུགས། གཙང་ཁང་ཤར་མ་རྒྱ་ཁྱོན་ཀ་བ་གཉིས། རྟེན་གཙོར་སྨན་འཇིམ་ལས་གྲུབ་པའི་བླ་མ་འཇམ་དགའ་བའི་སྣང་བརྙན་མི་ཚད་མ་ཙམ་གྱི་གཡས་གཡོན་དུ་ཆོས་རྩིགས་སྔར་བཞིན་བཞུགས། འདུ་ཁང་ནང་གི་མགོན་ཁང་དེ་ནི་སྐྱོ་སྟོན་སྨོན་ལམ་ཚུལ་ཁྲིམས་ཀྱིས་ཉི་མ་མིག་གིས་མ་མཐོང་བར་ལོ་བཅུ་གཅིག་རིང་བསྙེན་སྒྲུབ་མཛད་པའི་སྒྲུབ་ཁང་དེ་ཡིན་ལ། དེར་པཎ་ཆེན་བློ་བཟང་ཡེ་ཤེས་ཀྱི་བཞུགས་ཁྲི་དང་། གཏེར་ཐོན་དུ་གྲགས་པའི་ཁྲོ་ལུང་བཙོ་བརྒྱད་ཡོད་པའི་ཁྲོ་ཆེན་པོ་ཞིག་ཀྱང་ཡོད། པར་ཁང་དེའི་ནང་རྒྱལ་བའི་བཀའ་འགྱུར་པོད་བརྒྱ་དང་བཅུ་མེད་གཉིས་ཀྱི་པར་ཤིང་ངོས་གྲངས་50019དང་། བསྟན་འགྱུར་པོད་ཉིས་བརྒྱ་ཉི་ཤུ་རྩ་ལྔའི་པར་ཤིང་ངོས་གྲངས་76726དང་། སྟོན་པ་ཐུབ་པའི་དབང་པོའི་འཁྲུངས་རབས་བརྒྱད་ཅུའི་སྐུ་ཐང་གི་པར་ཤིང་ངོ་གྲངས་བཅོ་ལྔ། ཐུབ་དབང་གནས་བརྟན་བཅུ་དྲུག་གི་སྐུ་ཐང་པར་ཤིང་ངོ་གྲངས་བདུན་སོགས་བཞུགས་ཡུ་མཆོད་ཁྲི་དང་བཅས་པ་ཐོག་ཚད་མ་བཞུགས། འདིས་སྣར་ཐང་གི་གཙུག་ལག་ཁང་ཆེན་མོ་དང་ལྕགས་རི་ཆེན་མོ་བཞེངས །  །
གདན་རབས་བཅུ་གསུམ་པ་ཀུན་དགའ་རྒྱལ་མཚན་གྱི་སྐུ་དུས
སྐུ་དུས་འདིར་ཉེ་གནས་པ་སྙན་གྲགས་བཟང་པོས་མཁན་ཆེན་བློ་བཟང་གྲགས་ཀྱི་གདུང་རྟེན་བཀྲ་ཤིས་སྒོ་མང་མཐོ་ཚད་ཐོག་ཚད་ལྔ་ཙམ་ཡོད་པ་བཞེངས། དེའི་ནང་བཞུགས་སུ་སངས་རྒྱས་གླང་པོའི་སྐྱེ་བ་བཞེས་སྐབས་ཀྱི་མཆེ་བ་ཡ་གཅིག་དང་། ཉན་ཐོས་མཆོག་ཟུང་གི་གསོལ་ལྷུང་དང་འཁར་གསིལ། ཆོས་རྒྱལ་མྱ་ངན་མེད་ཀྱིས་ཉིན་གཅིག་ལ་མཆོད་རྟེན་བྱེ་བ་བཞེངས་པའི་གྲས་ཀྱི་བཀའ་གདམས་མཆོད་རྟེན་བཞི་བཅུ་དང་། སངས་རྒྱས་ཀྱི་རིང་བསྲེལ་བྲེ་བོ་ཆེ་བ་གང་། གཞན་ཡང་དམ་པ་མང་པོའི་བྱིན་རླབས་ཀྱི་རྟེན་དང་གདུང་རུས་ཇི་མང་བཞུགས། ཕྱིའི་ལྕགས་རི་བར་པར་གྱང་རིམ་པ་བཅུ་བཞི་ཡོད་པ་དེ་ཡང་བརྩིགས་ཤིང་། མཐོ་ཚད་ལ་ཀུང་ཁྲེ་9དང་ཚོན་8ཡོད། དགོན་ཕྱིའི་རྒྱ་ཁྱོན་ནི་ལྕགས་རིའི་ལྷོ་ནས་བྱང་གི་བར་ཀུང་ཁྲེ་181དང་ཚོན་༣དང་། ནུབ་ནས་ཤར་བར་130དང་ཚོན་5ཡོད། གནས་བཅུ་ལྷ་ཁང་(ཕྱིས་དགེ་འདུན་པ་རྣམས་ཀྱི་འདུ་ཁང་མཛད་པ་)ནི་མཆིམས་བློ་བཟང་གྲགས་ཀྱི་དགོངས་རྫོགས་སུ་བཞེངས། རྒྱ་ཁྱོན་ཀ་བ་བཅོ་ལྔ། ནང་གི་གཙང་ཁང་རྒྱ་ཁྱོན་ཀ་བ་གཉིས། རྟེན་གཙོར་མཆིམས་བློ་བཟངས་གྲགས་ཀྱི་ཐུགས་དམ་རྟེན་སྨན་འཇིམ་ལས་གྲུབ་པའི་ཐུབ་པ་ཚུལ་ཁྲིམས་མ་ཞེས་པ་མི་ཚད་ཙམ་དང་། མཐའ་སྐོར་དུ་སྨན་འཇིམ་ལས་གྲུབ་པའི་གནས་བཅུ་བྲག་རི་མ་རྒྱལ་ཆེན། ངྷརྨ། ཧ་ཤང་དང་བཅས་པ། རྒྱལ་བའི་བཀའ་འགྱུར་གསེར་ཆོས་ཆ་ཚང་། འདུ་ཁང་དུ་བཀའ་འགྱུར་སྐྱ་ཆོས་ཆ་ཚང་། དེའི་གཙོ་བོར་དངུལ་གར་བླུག་གི་སྒྲོལ་མ་གསེར་ཟངས་ཀྱི་ཁྲི་རྒྱབ་ཡོལ་ལྡན་པ་ཁྲུ་གང་ཙམ་དང་། འདུ་ཁང་གི་དབུས་སུ་པཎ་ཆེན་རིན་པོ་ཆེའི་བཞུགས་ཁྲི། དེའི་གཡས་སུ་སྨན་འཇིམ་གྱི་ཙོང་ཁ་པའི་སྐུ་བརྙན་མི་ཚད་མ་གཅིག་དང་། བཞུགས་ཁྲིའི་སྐུ་རྒྱབ་ཏུ་འདུལ་འཛིན་དཔལ་ལྡན་བཟང་པོའི་པུར་རས་ཀྱི་གཞིར་དཔལ་རྡོ་རྗེ་འཇིགས་བྱེད་ཀྱ་བྲིས་སྐུ་ཐོག་ཚད་མ་གཅིག་བཅས་བཞུགས་། འདུ་ཁང་གི་ལྡེབས་ངོས་སུ་གནས་བཅུ་ཆ་ཚང་གཉིས། མགོན་ཁང་ནང་དུ་སྨན་འཇིམ་ལས་གྲུབ་པའི་ཆོས་སྐྱོང་ཡོངས་རྫོགས་ཀྱི་སྣང་བརྙན་བྱིས་པ་ལོ་བརྒྱད་ཀྱི་ཚད་ཙམ་ལས་བཞིའི་འཕྲིན་ལས་བསྒྲུབ་པའི་ཕྱིར་བཞུགས་སུ་གསོལ། ཁང་སྟེང་དུ་གསེར་ཟངས་ཀྱི་གཉྫིར་གཅིག་དང་། རྔ་རལ་གྱི་ཐུགས་དྲུག་བཅས་འཛུགས་པར་མཛད། ཀ་སྦུག་རྒྱ་ཁྱོན་ཀ་བ་བཞི་ཙམ་གྱི་སྐྱ་ལྡེབས་ངོས་སུ་རྒྱལ་ཆེན་བཞི་དང་། རྗེ་མི་ལ་རས་པ། སྲིད་པ་འཁོར་ལོ་ཆ་ལྔ་པ་བཅས་ཀྱི་ཚོན་རིས་རྣམ་པར་བཀྲ་བ། འདུ་ཁང་གི་ཕྱི་སྐྱའི་ལྷོ་ངོས་ཀྱི་ཤར་ནས་བགྲང་བའི་རྩིགས་པའི་འབར་འབུར་བདུན་པར་གསང་ཆུར་གྲགས་པ་བོད་ཟླ་དགུ་པའི་འཇིགས་བྱེད་ཀྱི་སྒྲུབ་མཆོད་གྲུབ་མ་ཐག་མི་སེར་རྣམས་ཀྱི་ཕྱི་ལོའི་ལོ་བརྟག་བྱེད་པའི་གསང་ཆུ་འབབ་པ་མི་ཀུན་གྱི་མངོན་སུམ་མཐོང་ཆོས་ཀྱི་ཡུལ་དུ་གྱུར་པ་ཡོད་དོ། བླ་མ་ལྷ་ཁང་ནི་དུས་ཕྱིས་བཞེངས་པར་མངོན་ཞིང་། རྒྱ་ཁྱོན་ཀ་བ་གཉིས། ནང་རྟེན་དུ་ཆོས་སྡེ་འདིའི་བླ་རབས་མཆིམས་ནམ་མཁའ་གྲགས་གཙོ་བཞུགས་ཀྱི་སྨན་འཇིམ་ལས་གྲུབ་པའི་སྣང་བརྙན་གཞོན་དུ་ལོ་བཅུ་གཉིས་པའི་ཚད་ཅན་ཉི་ཤུ་བཞུགས་ཤིང་། ཁང་སྟེང་དུ་གསེར་ཟངས་ཀྱི་གཉྫི་ར་གཅིག་དང་། གཏེར་བདག་པའི་ཟངས་ཐུག་དང་བཅས་ཐུག་དྲུག རས་ཀྱི་རྒྱལ་མཚན་གཅིག་བཅས་འཛུགས་པར་མཛད། ཐང་ལ་བྲག་སྐྱེས་སུ་གྲགས་པ་སྔར་ཇོ་བོ་རྗེས་ལུང་བསྟན་མཛད་སྐབས་ཀྱི་གསེར་སྦྲང་འཁོར་བའི་གནས་དེ་ཡིན་པས་དེ་ནས་དད་ལྡན་རྣམས་ཀྱིས་བྲག་དེ་ནས་ཡིན་རིང་བྱིན་རླབས་ཀྱི་རྟེན་དུ་ཁྱེར་བའི་རྐྱེན་གྱིས་ཟད་ལ་ཉེ་བ་ན། དེ་སྲུང་བའི་ཕྱིར་དུས་ཕྱིས་དེར་ཁང་བུ་བརྩེགས་པ་ཞིག་བཞེངས་ཡོད
སྣར་ཐང་གི་ནང་རྟེན་སྐོར
ནང་རྟེན་ཐད་བླ་བྲང་རྒྱལ་མཚན་མཐོན་པོའི་རྟེན་དམ་འབྱར་མ་ཡིན་པས་དམིགས་བསལ་ཅན་འགའ་རེ་མ་གཏོགས་དམངས་ཀྱིས་མཇལ་མི་ཆོག་པའི་དངོས་པོ་རྩ་ཆེ་བ་ཤ་སྟག་ཡིན། དེ་ཡང་འཕགས་པ་ཀླུ་སྒྲུབ་ཀླུ་ཡུལ་དུ་ཕེབས་སྐབས་ཀླུ་རྣམས་ཀྱིས་རྟེན་སྐལ་དུ་ཕུལ་བའི་ཀླུ་འཇིམ་གྱི་ཐུབ་དབང་གཙོ་འཁོར་གསུམ་པར་ལེབ་ཚོན་གང་ཙམ་པ་དངུལ་གྱི་བཞུགས་ཁང་དང་བཅས་པ་གཅིག་དང་ ། རྡོ་ཀ་མ་རུ་པ་ལ་འབུར་བརྐོས་ཀྱི་ཐུབ་པའི་མཛད་བཅུ་ཚོད་དོ་ཙམ་ཡོད་པ་ཤུབས་བཅས་གཅིག་དང་། དེ་བཞིན་གཤེགས་པའི་རིང་བསྲེལ་འཁྲུལ་མེད་རྒྱ་སྲན་ཙམ་ནང་བཞུགས་ཀྱི་ཁྲོའི་མཆོད་རྟེན་ཀུང་ཚོན་གསུམ་ཙམ་ཡོད་པ་གཅིག  བཅོམ་ལྡན་རིག་རལ་གྱི་ཚེམས་རིང་བསྲེལ་ཤུབས་དང་བཅས་པ་གཅིག  སྐྱོ་སྟོན་སྨོན་ལམ་ཚུལ་ཁྲིམས་ཀྱི་ཐུགས་དམ་རྟེན་མགོན་པོ་གུར་གྱི་སྐུ་ཐང་གཅིག   འཕགས་པའི་གནས་བརྟན་བཅུ་དྲུག་གི་ཐུགས་དམ་རྟེན་སྐུ་ཐང་རྙིང་སོང་རྣམས་ཀྱི་འཐུབ་བུ་ཐེལ་འབྱར་གཉིས།  འབྲོམ་སྟོན་པའི་ཕྱག་འཁར་ཚིགས་ཉི་ཤུ་རྩ་གཅིག་ལ་སྒྲོལ་མ་ཉེར་གཅིག་ཚང་བ་ཏོག་ཧྲུའི་ཅིན་ཆེ་བ་གཅིག་ལ་སངས་རྒྱས་སྟོང་ཚང་བར་གྲགས་པ།  དགེ་ཤེས་པོ་ཏོ་བའི་ཕྱག་འཁར་མཚོ་གླང་གི་རྭ་ཅོ་གཅིག་དང་། རྡོ་སྟོན་ཤེས་རབ་གྲགས་ཀྱི་ཙན་དན་གྱི་ཕྱག་འཁར་ལ་བ་སོའི་འབུར་དཀྲིས་ཅན་གཅིག  གནས་བརྟན་བཅུ་དྲུག་དང་།  གཏུམ་སྟོན་འོད་འོད་ཡུག་རམ་ལྡིང་པ་འབྱུང་གནས་རྡོ་རྗེ། འོད་ཡུག་བྲག་དཀར་བ་སེམས་དཔའ་ཆེན་པོ་བཅས་ཀྱི་ཞབས་ལྷམ་ཁ་ཤས་བཅས་ནང་རྟེན་གྲས་སུ་བཞུགས།  །
ཆེས་སྡེའི་གྲྭ་ཚང་གི་སྐོར
ཆོས་སྡེ་འདིར་སྔར་དཔལ་འབར་དང་ཟུར་ཁང་ཟེར་བའི་སྡེ་ཁག་གཉིས་ཡོད་པ་ལ་ཕྱིས་ཁང་པ་གསར་རྒྱག་བྱས་པ་དང་ཆབས་ཅིག་ཁྲོན་སྦུག་གྲྭ་ཚང་དང་། ལེགས་བཤད་གླིང་གྲྭ་ཚང་ཞེས་པའི་མིང་བཏགས་པའོ།  ཁྲོན་སྦུག་གྲྭ་ཚང་གི་འདུ་ཁང་རྒྱ་ཁྱོན་ཀ་བ་བཅུ་གཉིས།  དེའི་ནང་གི་གཙང་ཁང་ཀ་བ་གཉིས།  རྟེན་གྱི་གཙོ་བོ་སྨན་འཇིམ་ལས་གྲུབ་པའི་རྒྱལ་བ་མི་ཕམ་མགོན་པོའི་སྣམ་བརྙན་མི་ཚད་མ་དང་།  མཐའ་སྐོར་དུ་གནས་བཅུ་དང་ཏཱ་མིང་ཡིག་དྲུག་འཁོད་པའི་དངུལ་གར་བླུག་གི་སྒྲོལ་མ་ཚོད་དོ་ཙམ་ཡོད་པ་གཅིག   བཀའ་འགྱུར་སྐྱ་ཆོས་ཆ་ཚང་ཀུན་དགའ་རྭ་བ་དང་བཅས་པ་བཞུགས་།  དེ་བཞིན་ཤར་གྱི་ལྡེབས་ངོས་སུ་ཆོས་རྒྱལ་ནང་སྒྲུབ་གཙོ་བཞུགས་ཀྱི་དྲེགས་པ་ཕོ་བརྒྱད་མོ་བརྒྱད་ཀྱི་འཁོར་དང་བཅས་པའི་ཚོད་རིས་བཀྲ་བའི་རི་མོ་དང་།  ནུབ་ཀྱི་ལྡེབས་ངོས་སུ་རིགས་གསུམ་མགོན་པོའི་ལྡེབས་བྲིས་ཀྱང་ཡོད།  མགོན་ཁང་གི་རྒྱ་ཁྱོན་ཀ་བ་གཅིག   ནང་རྟེན་དུ་འཇིམ་པ་ལས་གྲུབ་པའི་གཤིན་རྗེ་ཆོས་ཀྱི་རྒྱལ་པོས་གཙོས་ཆོས་སྲུང་གི་ཚོགས་དང་།  བསྐངས་རྫས་དང་ཕྱག་མཚན་ལ་སོགས་པའི་མཆོད་རྫས་ལེགས་པར་བཤམས་པའི་ཁང་སྟེང་དུ་ཕོ་ལྷ་གཅིག་དང་།  ཐུག་བཞི་ཡང་འཛུགས་པར་མཛད།  ལེགས་བཤད་གླིང་གྲྭ་ཚང་གི་འདུ་ཁང་རྒྱ་ཁྱོན་ཀ་བ་བཅུ་དྲུག   རྟེན་ཀྱི་གཙོ་བོ་སྨན་འཇིམ་ལས་གྲུབ་པའི་རྗེ་བཙུན་བྱམས་པ་མགོན་པོ་སྣང་བརྙན་མི་ཚད་མ་གཅིག་དང་།  མཐའ་སྐོར་དུ་གནས་བཅུ།  རྒྱལ་ཆེན།  དགེ་བསྙེན་། ཧ་ཤང་བཅས་དང་སྨན་འཇིམ་ལས་གྲུབ་པའི་འདུལ་འཛིན་དཔལ་ལྡན་བཟང་པོའི་སྣང་བརྙན་མི་ཚད་མ།  བཀའ་འགྱུར་སྐྱ་ཆོས་ཆ་ཚང་བཞུགས་ཡུལ་ཤིང་གི་གྲྭ་མིག་དང་བཅས་པ་བཞུགས།  ཤར་གྱི་ལྡེབས་ངོས་སུ་འདུལ་འཛིན་དཔལ་ལྡན་བཟང་པོའི་ཤངས་ཁྲག་གིས་བྲིས་པའི་ལྷ་མོ་དམག་ཟོར་མའི་ལྡེབས་བྲིས་ཤིན་ཏུ་བཀའ་གཉན་པ་བྱིན་རླབས་ཀྱི་གཟི་འོད་འབར་བ་ཞིག་དང་མཐའ་སྐོར་དུ་དུས་བཞིའི་ལྷ་མོ་ཚེ་རིང་མཆེད་ལྔ་བཅས་ཀྱི་རི་མོ་ཡང་ཡོད།  ཁང་སྟེང་དུ་ཕོ་ལྷ་གཅིག་དང་ཐུག་བཞི་ཡང་འཛུགས་པར་བཛད། །
ཆོས་ལུགས་ཀྱི་བྱེད་སྒོའི་སྐོར
གདན་རབས་དང་པོ་གཏུམ་སྟོན་བློ་གྲོས་གྲགས་ནས་བཟུང་བཀའ་གདམས་གླེགས་བམ་གྱི་ལུང་གི་ཟིན་པ་བཅུས་གཙོས་གདན་རབས་ཉི་ཤུ་པོ་ཐམས་ཅད་ནི་ཚུལ་ཁྲིམས་རྣམ་པར་དག་པར་དག་ཅིང་སྡེ་སྣོད་ལ་ནང་བྱན་ཚུད་པ་། འཆལ་པ་དང་།  དམ་སེལ།  འདྲེས་འཁྱེར་བཅས་ཀྱིས་མ་བསླད་པ།  བཤེས་གཉེན་སྟོན་པ་ནས་བརྒྱུད་པའི་རྣམ་ཐར་དྲི་མེད་འཛིན་པ་ཤ་སྟག་ཡིན།  སྔོན་དུས་ཆོས་སྡེ་འདིར་བཀའ་གདམས་གཞུང་པ་བའི་བཤད་སྲོལ་ལ་བརྟེན་ནས་དབྱར་དགུན་གཉིས་ཚོགས་ཆོས་སུ་བསླབ་སྤྱོད་གཉིས་གསུང་བར་མཛད།  ལྐོག་ཆོས་སུ་མཆིམས་ནམ་མཁའ་གྲགས་ཀྱིས་མཛད་པའི་ལམ་མཆོག་དང་།  རྡོ་སྟོན་ཤེས་རབ་གྲགས་ཀྱིས་མཛད་པའི་དེའི་འགྲེལ་པ་ལ་བརྟེན་ནས་བྱང་ཆུབ་ལམ་གྱི་སྒྲོན་མས་སྐྱེས་བུ་གསུམ་གྱི་ལམ་ལ་འཁྲིད་པར་མཛད་པའི་ཕྱག་ལེན་མ་ཉམས་པར་ཡོད་ཅིང་།  གཞན་ཡང་ལྕགས་རིའི་ནང་དུ་ཁྱི་དང་།  དུད་འགྲོ་མི་བརྟེན་པ་དང་།  ནག་ཁྲིམས་དང་ཆང་ཁྲིམས།  ཤ་ཁྲིམས་བཅས་དམ་པར་མཛད་པ་སོགས་འདུལ་བའི་བཅས་མཚམས་བཞིན་ཕྱག་ལེན་ལེགས་པར་མཛད།  ཚོགས་སུ་དོན་ཞགས་ཀྱི་གཟུངས་སྒྲུབ་དང་།  སྐྱེ་བོ་སྟོང་ཕྲག་མང་པོར་བུམ་པའི་བྱིན་རླབས་།  དུས་བཟང་ལ་སྒྲོལ་མ་མཎྜལ་བཞི་པའི་ཆོ་ག   ལོ་དུས་ཀྱི་བྱམས་པ་གསུང་འབྱོན་མའི་དྲུང་དུ་བྱམས་པའི་སྨོན་ལམ།  མགོན་པོའི་བསྐང་གོས།  གཏོར་སྒྲུབ་སོགས་སྤྱི་སྒོས་ཀྱི་མཛད་སྲོལ་རྣམས་མ་ཉམས་པར་གནས་པས་བཀའ་གདམས་པའི་བསྟན་པའི་རྗེས་འཇུག་རྣམས་ཀྱི་མཛད་སྲོལ་གཙོ་བོ་ཞིག་ཏུ་གྱུར་པ་ཡིན་ཏེ།  གླེགས་བམ་ལས་།  དཔལ་ཆོས་ཀྱི་ཐང་ཞེས་གྲགས་པ་འབྱུང་ཞེས་དང་།
འོང་ཀྱང་ལྔ་བརྒྱའི་མཐའ་མར་ཡང་།  །
བསྟན་པའི་མེ་རོ་དེ་ན་གནས།  །
རྒྱལ་བ་མྱ་ངན་འདས་པ་ཡི།  །
རིང་བསྲེལ་སྐྱེ་རྒུས་་མཆོད་པར་བྱེད་སོགས་རྒྱ་ཆེར་ལུང་བསྟན་ཏོ།  གཞན་ཡང་ཆོས་སྡེ་འདིར་བཅོམ་ལྡན་རིག་པའི་རལ་གྲི་སོགས་དང་།  ཉེ་བའི་དུས་རབས་སུའང་རྗེ་ཤེས་རབ་སེང་གེ་དང་།  རྒྱལ་བ་དགེ་འདུན་གྲུབབ་ལ་སོགས་པའི་སྐྱེས་ཆེན་དམ་པ་མང་དུ་བྱོན་ཞིང་།  རྗེ་ཤེས་རབ་སེང་གེས་སྟོད་དུ་སྲད་རྒྱུད་དང་།  དབུས་སུ་སྨད་རྒྱུད་བཙུགས་པ།  རྗེ་དགེ་འདུན་གྲུབ་ཀྱིས་ཀྱང་གཙང་དུ་བཀྲ་ཤིས་ལྷུན་པོའི་ཆོས་སྡེ་ཆེན་པོ་དེ་ཉིད་འདེབས་པར་མཛད།   དེ་དག་གི་མ་དགོན་ནི་སྣར་ཐང་གི་ཆོས་སྡེ་འདི་ཉིད་ཡིན་པ་ཤེས་པར་བྱའོ། སྔོན་དུས་ཆོས་སྡེ་འདིར་གཞུང་ཆེན་བཀའ་པོད་རྣམ་ལྔའི་རྩོད་གྲྭ་ཤིན་ཏུ་དར་བ་དང་། དུས་ཕྱིས་གཞི་གསུམ་གྱི་ཕྱག་ལེན་ལྟེ་བར་བྱས་པའི་ལོ་ལྟར་འཇིགས་བྱེད་དང་།  ཀུན་རིགས།   ཚེ་ཆོག་སྨན་བླ་བཅས་ཀྱི་སྒྲུབ་མཆོད་དང་།  གནས་བརྟན་ཕྱག་མཆོད།  ཆོས་སྐྱོང་ཡོངས་རྫོགས་ཀྱི་བསྐང་གསོ་བཅས་ཀྱི་ཕྱག་ལེན་མ་ཉམས་པ་ཡོད།  ཁྱད་པར་སྣར་ཐང་བུམ་དབང་ཞེས་པ་གྲུབ་ཆེན་གྷ་ན་དྷ་རའི་བུམ་ཆེན་བརྒྱད་ཀྱི་ནང་ཚན་ཞིག་ཡོད་པ་དེ་ཉིད་དབེན་གནས་བྱང་ཆུབ་ཆེན་པོའི་དགེ་སློང་རྣམས་ཀྱིས་དོན་ཞགས་ཀྱི་སྒོ་ནས་བསྒྲུབས་ཏེ་བོད་ཟླ་3 ཚེས་14 ཉིན་པར་ཁང་ཆེན་མོར་སེར་སྐྱ་སྟོང་ཕྲག་མང་པོར་བུམ་པ་དེའི་བྱིན་རླབས་དང་།  སྐྱབས་མགོན་ཆེན་པོ་པཎ་ཆེན་བློ་བཟང་ཡེ་ཤེས་ཀྱི་ཚེ་བུམ་ལ་བརྟེན་ནས་ཚེ་དབང་བསྐུར་བ་དང་།  ཚེས་14ཉིན་གདུགས་དང་བ་དན་སོགས་ཀྱི་མཆོད་རྫས་དང་།  དུང་རྒྱ་རྔ་རོལ་སོགས་ཀྱ་སྤྱན་འདྲེན་སྔོན་བསུ་དང་འབྲེལ་རྟེན་ཁྱད་པར་ཅན་འགའ་ཞིག་གླིང་སྐོར་ལ་གདན་འདྲེན་ཞུ་བ་དང་།   ཕྱོགས་བཞིའི་རྒྱལ་པོ་ཆེན་པོ་བཞི་ལའང་མཆོད་གཏོར་འབུལ་ཞིང་ཕྲིན་ལས་བཅོལ་བའི་སྲོལ་ལམ་ཡོད། དགེ་འདུན་པ་རྣམས་ལ་ཉིན་ལྟར་ཚོགས་ཐུན་བཞི་ཆག་མེད་དང་།  ལོ་རེའི་ནང་ཆོས་ཐོག་བརྒྱད།  དེའི་རིང་སྐུ་རིམ་འཕར་མ་ཡང་ཡོད།   ལོ་ལྟར་བོད་ཟླ་12 ཚེས་29ཉིན་ལྕགས་མཁར་གཏོར་རྒྱག་དང་འབྲེལ་བའི་དགུ་གཏོར་འཆམ་གཟིགས་ཐོག་སེར་སྐྱ་ཕོ་མོའི་ཚོགས་རྒྱན་གོས་གཟབ་འཆོར་དང་བཅས་ཞལ་མཇལ་དང་འབྲེལ་སྤྲོ་སྐྱིད་ཀྱི་རྣམ་པའི་དགའ་སྟོན་ལ་ལོངས་སུ་སྤྱོད་པར་བྱེད་དོ།   །
ཆོས་སྡེའི་འདུས་སྡེ་རིམ་བཞིན་འཕེལ་རྒྱས་བྱུང་ཚུལ
གོང་དུ་བརྗོད་ཟིན་པ་ལྟར་ཐོག་མ་བཞི་གྲྭ་ནས་བཟུང་དུས་ཕྱིས་སུམ་སྟོང་ཙམ་དུ་འཕེལ་བས་ཚོགས་ཁང་གི་མིང་ལ་ཡང་སུམ་སྟོང་སྡིངས་ཞེས་གྲགས་པ་དང་། དེ་ནས་རིམ་བཞིན་འཕེལ་ཏེ་སྐྱོ་སྟོན་སྨོན་ལམ་ཚུལ་ཁྲིམས་ཀྱི་སྐབས་ལ་དགེ་འདུན་པ་ཁྲི་ཙམ་བར་འཕེལ་རྒྱས་བྱུང་བས། དེ་སྐབས་ཀྱི་ཚོགས་ཁང་ནི་དུས་ཕྱིས་པར་ཁང་་ཆེན་མོར་གྲགས་པ་དེ་ཡིན །  དེ་ནས་དུས་རབས་བཅུ་གཅིག་པའི་སྨད་སྨད་པཎ་ཆེན་སྐུ་ཕྲེང་ལྔ་པའི་སྐུ་དུས་ལ། དགེ་འདུན་པ་ཞལ་གྲངས་ཉིས་བརྒྱ་ཚད་གཞིར་མཛད་ནས་སྐབས་དེར་ཚོགས་ཁང་ཡང་གནས་བཅུ་ལྷ་ཁང་དུ་བྱས།  རབ་བྱུང་བཅུ་དྲུག་པའི་ལྕགས་བྱི་(1960) ལོར་སླེབས་དུས་ཞལ་གྲངས་170ཙམ་ལས་མེད་དོ། །
ཆོས་སྡེའི་གཞིས་ཀ་དང་འཚོ་བའི་ཡོང་ཁུངས་སྐོར
གདན་རབས་ཉི་ཤུ་པའི་རྗེས་ཙམ་ནས་ལོ་160ལྷག་གི་རིང་ཆོས་སྡེ་འདིའི་བསྟན་སྲིད་དཔལ་འབྱོར་གང་ཅིའི་ཐད་ཆེས་ཉམས་རྒུད་སུ་སོང་བ་དང་། དེ་ནས་པཎ་ཆེན་སྐུ་ཕྲེང་བཞི་པ་བློ་བཟང་ཆོས་ཀྱི་རྒྱལ་མཚན་དགུང་གྲངས་བརྒྱད་ཅུ་ལྷག་ཙམ་ལ་ཕེབས་སྐབས།  རྒྱལ་དབང་ལྔ་པ་ཆེན་པོ་དང་། གུ་ཤྲི་བསྟན་འཛིན་ཆོས་རྒྱལ།  སྡེ་སྲིད་བསོད་ནམས་རབ་བརྟན་བཅས་ཀྱིས་སྣར་ཐང་མཐིལ་པ་དང་།  ཕྱུག་གཞུང་ཁང་གསར།  ལྷ་ཁུད་ལྷ་ཆུང་།  གུར་མེ་དང་།  གཅེན་ལུང་གྲུ་གསར་སོགས་ཕུལ་བ་ནས་ཆོས་སྡེ་འདི་བཀྲ་ཤིས་ལྷུན་པོའི་ཁོངས་སུ་ཆོད་ཅིང་།  དེ་ནས་པཎ་ཆེན་སྐུ་ཕྲེང་ལྔ་པ་བློ་བཟང་ཡེ་ཤེས་དགུང་ལོ་དྲུག་ཅུ་ལྷག་ཙམ་བཞེས་སྐབས།  ཆོས་སྡེར་དག་ཐེར་དང་།  དགེ་འདུན་གྱི་ཞལ་གྲངས་དང་།  འཚོ་བའི་ཡོང་ཁུངས་བཅས་གཏན་འཁེལ་མཛད་དེ་ཉམས་པ་སླར་གསོའི་ཕྱག་རྗེས་བཟང་པོ་འཇོག་གནང་མཛད་པ་དང་།  གཞིས་ཁོངས་དེ་དག་གི་ཡོང་འབབ་ཐོག་ནས་ལོ་རེའི་ཆོས་ཐོག་བརྒྱད་ལ་དགེ་འདུན་རེར་ཟླ་ཕོགས་འབྲུ་ཁལ་གསུམ་རེ་དང་། ཆོས་ཐོག་གསར་མར་ཡང་འབྲུ་ཁལ་གསུམ་རེ་ཡོད་ཅིང་།  ཉིན་ལྟར་ཚོགས་ཐུན་བཞི་ར་ཆག་མེད །   གྲྭ་ཚང་སོ་སོ་ནས་ཀྱང་དགེ་འདུན་རེར་ལོ་རེར་འབྲུ་ཁལ་གསུམ་རེ་ཡོད།  གཏོར་སྤོས་ཉིན་བཞིའི་རིང་གྲྭ་ཚང་སོ་སོར་ཆོས་སྡེའི་གྲྭ་པ་ཡོངས་རྫོགས་ཚོགས་བཞུགས་བྱེད་སྲོལ་ཡོད།  ཟླ་བ་1ཚེས་15ནས་བཟུང་གྲྭ་ཚང་སོ་སོར་གྲྭ་ཇ་ཞེས་པ་ཟླ་བ་གཉིས་ཙམ་རིང་ཚོགས་ཐུན་གཅིག་ལ་བཀའ་འགྱུར་གསུང་སྒྲོག་མཛད་སྲོལ་ཡོད།  གཙུག་ལག་ཁང་དང་ལྷ་ཁང་གི་རྒྱུན་ལྡན་དཀར་མེའི་ཡོངས་ཁུངས་ནི་འབྲོག་གུར་མེ་ནས་ལོ་རེར་མར་ཁལ་700ཙམ་ཡོང་བ་གཞིར་བྱས་པའོ །  །
བསྡོམས་ཚིག
དཔལ་སྣར་ཐང་གི་ཆོས་སྡེ་ཆེན་པོ་འདི་ཉིད་ནི་རབ་བྱུང་གསུམ་པའི་ཆུ་བྱ །  རབ་ལོ་127 (1153) ལོར་གཏུམ་སྟོན་བློ་གྲོས་གྲགས་ཀྱིས་ཐོག་མ་ཕྱག་བཏབ་པ་ནས་ རབ་བྱུང་བཅུ་དྲུག་པའི་ལྕགས་བྱི་(1960 ལོ་བར་ལོ་807 སོང་ནས་བཅུ་མེད་བརྒྱད་པའི་སྟེང་ནས་ཡོད་པའི་གོ་རིམ་ནང་རིམ་བཞིན་འཕེལ་རྒྱས་སུ་ཕྱིན་ཏེ་དུས་སྐབས་དེར་སྣར་ཐང་ཆེས་སྡེའི་ཕྱིའི་ཁོར་ཡུག་གི་རྒྱ་ཁྱོན་ལ་ཀུང་ཁྲེ་835 དང་ཚོན་6ཡོད་པ་དང་།  ལྕགས་རིའི་མཐོ་ཚད་ལ་ཀུང་ཁྲེ་9 དང་ཚོན་8ཡོད །  དེར་ཚོམས་ཆེན་གསུམ་ཚུད་པའི་ལྷ་ཁང་བཅོ་ལྔ།  པར་ཁང་ཆེན་མོར་ཁོར་ཡུག་རྒྱ་ཁྱོན་ཀུང་ཁྲེ་162དང་།  གྲྭ་ཚང་2གདན་རབས་རིམ་བྱུང་གི་གདུང་རྟེན་12དང་།  བཅོམ་ལྡན་རིག་རལ་གྱི་གདུང་རྟེན་1ཐང་ལ་བྲག་སྐྱེས་ཀྱི་ཁང་བུ་བརྩེགས་པ་ཚུད་པའི་ཁང་བུ་བརྩེགས་པ་3གསེར་ཆོས་པོད་324 སྐྱ་ཆོས་པར་མ་པོད531  བཀའ་འགྱུར་པར་ཤིང་ངོ་གྲངས་50019   བསྟན་འགྱུར་པར་ཤིང་ངོ་གྲངགས་26726  གནས་བཅུའི་ཐང་པར་ངོ་གྲངས་7  རྡོ་རྗེ་གཅོད་པ་དང་དེའི་ཕན་ཡོན་གྱི་དཔེ་ཐུང་པར་ཤིང་ཆ་ཚང་།  མཆིམས་བློ་བཟང་གྲགས་ཀྱིས་མཛད་པའི་གནས་བརྟན་ཕྱག་མཆོད་ཀྱི་པར་ཤིང་ངོ་གྲངས་10།  མགོན་པོ་གྲི་ཁུག་པའི་བསྐང་གསོའི་པར་ཤིང་ངོ་གྲངས་9།  གཏེར་བདག་པའི་བསྐང་གསོའི་པར་ཤིང་ངོ་གྲངས་5།  རྗེ་དགེ་འདུན་གྲུབ་སྐུ་ངོ་མས་བཞེངས་པའི་མ་ཎི་ཁྲི་སྐོར་མ་ཆེ་བ་3།  སྤྱི་ཁང་རྩེ་ཤོད་དང་བྲང་ཁང་36།   ཁང་སྟེང་གསེར་ཟངས་ཀྱི་གཉྫིར་5།   ཐུག་གྲངས་42།  དར་ཆེན་གྲངས་6།  ལྕགས་རིའི་ཕྱི་རོལ་དུ་བུམ་པ་ཆེན་པོ་2བཅས་བཞུགས་པའི་ཆོས་གྲྭ་ཆེན་པ་དཔལ་སྣར་ཐང་པ་ཞེས་གྲགས་པའི་གདུགས་དཀར་སྲིད་གསུམ་གྱི་བླ་ན་འཕགས་པ་ཞིག་མངོན། །